2022 ஜார்ச்டவுன் விழா மீண்டும் மலர்கிறது

ஜார்ச்டவுன் – பினாங்கு ஜார்ச்டவுன் விழா கலை, திரையரங்கம், இசை, ஆடல், படம், புகைப்படம் மற்றும் பாரம்பரியம் என  இரண்டு ஆண்டுகளுக்குப் பிறகு மீண்டும்  மலர்கிறது. இந்த விழா வருகின்ற ஜூலை மாதம் 9 முதல் 24 வரை 16 நாட்களுக்கு 80 நிகழ்ச்சிகளை உள்ளடக்கிய யுனெஸ்கோ உலக பாரம்பரியத் தலமாக விளங்கும் ஜார்ச்டவுன் நகரில் நடைபெறுகிறது. பொது மக்கள் மற்றும் சுற்றுப்பயணிகள் ஜார்ச்டவுன் நகரத்தின் தனித்துவத்தை அனுபவிக்க இந்நிகழ்ச்சிகளில் கலந்து கொள்ள அழைக்கப்படுகின்றனர்.

2008ஆம் ஆண்டு யுனெஸ்கோ ஜார்ச்டவுன் உலகப் பாரம்பரியச் சின்னமாக பட்டியலிடப்பட்டதிலிருந்து, பினாங்கின் கலை, கலாச்சாரம் மற்றும் பாரம்பரியத்தின் வளர்ச்சி மற்றும் முன்னேற்றம் பல சர்வதேசப் பாராட்டுகளைப் பெற்றுள்ளது என்று மாநில  முதல்வர் மேதகு சாவ் கொன் இயோவ் கூறினார்.

“பினாங்கு கலை வளர்ச்சிக்கு அதிக முன்னுரிமை வழங்கும் ஒரு மாநிலமாகும். அவற்றில்,  இந்த மாநிலத்தின் கலையைப் பறைச்சாற்றும் சிறப்பு அம்சங்களில் ஒன்றாக  ‘ஜார்ச்டவுன் விழா’ விளங்குகிறது.  கலை மற்றும் கலாச்சார செயல்பாடுகளைத் தொடர்ந்து ஊக்குவித்து உலகளாவிய கலை மற்றும் கலாச்சார வட்டத்தில் பினாங்கு மாநிலத்தை முன்னுதாரணமாக திகழச் செய்கிறது.

“CNN Travel  ஜார்ச்டவுன் விழாவை ‘நகரத்தின் சிறப்பை ஒன்றிணைக்கும் ஒரு பெரிய திருவிழா’ என்று அழைக்கிறது. அதே நேரத்தில், ‘The New York Times’ இவ்விழாவை ‘ஆசியாவின் முதன்மையான கலை நிகழ்ச்சியாக முன்னேற்றம் காண்கிறது’ என்று அழைக்கிறது,” என்றார்.

பினாங்கு சுற்றுலா மற்றும் புத்தாக்கப் பொருளாதார ஆட்சிக்குழு உறுப்பினர் இயோ சூன் ஹிங் கூறுகையில், இந்த ஆண்டு விழாவில் நேரடியாக கலந்து கொள்ள அனுமதித்தாலும், அனைத்து நிகழ்ச்சிகளும் சிறிய அளவில் நடத்தப்படுகிறது. மாறாக, பெரிய அளவிலான வெளிப்புற நிகழ்ச்சிகள் எதுவும் நடைபெறவில்லை என நினைவுறுத்தினார்.

இவ்விழாவில் பங்கேற்கும் ஒவ்வொருவரும் இம்மாநிலத்தின் தனித்துவத்தை உணர முடியும். மேலும், ஜார்ச்டவுன் விழாவில் பங்கேற்க குடும்பத்தினரையும் நண்பர்களையும் அழைத்து வர அனைவரையும் வரவேற்கிறோம், என்றார்.

இவ்விழாவில் பிரத்யேகமாக திட்டமிடப்பட்ட நுழைவுக் கட்டணத் திட்டங்களுக்கான டிக்கெட்டுகள் இப்போது வாங்குவதற்குத் திறக்கப்பட்டுள்ளன. மேலும் சில நிகழ்ச்சிகள் பினாங்கில் திரையிடப்படும்.  மேலும் டிக்கெட் பெற்ற நிகழ்ச்சிகளுக்கு சுமார் 30 முதல் 50% வரை மலிவானதாக இருக்கும். இதனால் பார்வையாளர்கள் பிரத்யேக கலையை மிகவும் மலிவான விலையில் அனுபவிக்க முடியும்.

ஜார்ச்டவுன் விழா  பட்டியலில்  ‘The Senses’, ‘Mozard at the Mansion’ மற்றும் பல நிகழ்ச்சிகளுக்கு நுழைவுக் கட்டணம் விதிக்கப்படுகிறது.

நுழைவுக் கட்டணம் விதிக்கப்பட்ட  நிகழ்ச்சிகளைத் தவிர்த்து, பொதுமக்கள் ரசிக்கவும், பினாங்கின் பல்வேறு கலாச்சாரம் மற்றும் பாரம்பரியத்தை வெளிப்படுத்தும் 70 விழுக்காடு இலவச நிகழ்ச்சிகளும் இடம்பெறுகின்றன.

இந்த விழா பற்றிய கூடுதல் விபரங்களுக்கு, ஜார்ச்டவுன் விழாவின் அதிகாரப்பூர்வ வலைத்தளமான georgetownfestival.com அல்லது முகநூலில் Georgetown Festival-ஐ பார்வையிடவும்.


2022 பினாங்கு மாநிலத்தின் நிதிநிலை சீராக உள்ளது என தேசிய தணிக்கை கணக்காய்வாளர் அங்கீகாரம்

ஜார்ச்டவுன் – தேசிய தணிக்கை கணக்காய்வாளர் 2022 ஆம் ஆண்டிற்கான மாநில அரசின் நிதிநிலை அறிக்கையின் அடிப்படையில் பினாங்கு மாநிலத்தின் நிதி நிலை நிலையானது என அறிவிக்கப்பட்டது.

2022 நிதியாண்டிற்கான ‘Sijil Bersih’

எனும்  சான்றிதழை மீண்டும் ஒருமுறை பெற்றதன் மூலம், பினாங்கு மாநில அரசாங்கம், ஆற்றல், பொறுப்பு மற்றும் வெளிப்படை (CAT)  எனும் கொள்கையின் அடிப்படையில் மாநிலத்தின் நிதியை நிர்வகிப்பதில் தனது திறமையை நிரூபித்துள்ளது என்று மாநில முதலமைச்சர் மேதகு சாவ் கொன் இயோவ் தெரிவித்தார்.

“மாநிலத்தில் வருவாய் ரிம485.42 மில்லியன், அதேவேளையில் ரிம935.53 மில்லியன் நிர்வாகச் செலவுகள் என்றும்  ரிம450.11 பற்றாக்குறையுடன் 2022 வரவு செலவு திட்டத்தை தாக்கல் செய்யப்பட்டது.

“2022 ஆம் ஆண்டின் இறுதியில், ரிம689.72 மில்லியனாக இருக்கும் மாநிலத்தின் திரட்டப்பட்ட சேமிப்பிலிருந்து மதிப்பிடப்பட்ட பற்றாக்குறை நிதியளிக்கப்பட்டது. மேலும் செலவுகளுடன் ஒப்பிடும்போது வருவாய் பற்றாக்குறையின் அடிப்படையில் பார்த்தால், மாநில அரசு 40 சதவீதத்திற்கும் அதிகமாக பதிவு செய்துள்ளது,” என்று 2023 வரவு செலவுத் திட்டத்தை தயார் செய்யும் வகையில்  சட்டமன்ற  மற்றும் நாடாளுமன்ற உறுப்பினர்களுடனான கூட்டத்தொடரில் மாநில முதலமைச்சர் இவ்வாறு கூறினார்.

மேலும், மாநில சட்டமன்றத்தின் சபாநாயகரும், மாநில அரசின் அதிகாரப்பூர்வ கவுன்சில்  தலைவருமான டத்தோ லாவ் சூ கியாங்; முதலாம் துணை முதலமைச்சர் டத்தோ முகமட் அப்துல் ஹமீட்; இரண்டாம் துணை முதலமைச்சர், ஜக்தீப் சிங் டியோ; மாநில அரசு செயலாளர், டத்தோ ரோஸ்லி இசா; ஆட்சிக்குழு உறுப்பினர்கள்; மாநில சட்டமன்ற உறுப்பினர்கள்; மாநில நிதி அதிகாரி, ஜபிதா சஃபர் மற்றும் அரசு துறை அதிகாரிகள் கலந்து கொண்டனர்.

இந்த ஆண்டு செப்டம்பர்,30 வரை, மாநில அரசு ரிம221.72 மில்லியன் வரி அல்லாத வருவாய், வரி வருவாய் (ரிம143.42 மில்லியன்) மற்றும் வருவாய் அல்லாத வரவுகள்(ரிம90.59 மில்லியன்) ஆகியவற்றை உள்ளடக்கிய ரிம455.75 மில்லியன் வருவாயைச் சேகரிக்க முடிந்தது என்று கொன் இயோவ் கூறினார்.

“நான், பற்றாக்குறை அதிகமாக இருப்பதை மறக்கவில்லை. இருப்பினும், பொருளாதார மீட்பு மற்றும் அதிகாரமளிக்கும் நடவடிக்கைகளால் வருவாய் சேகரிப்பு மீண்டும் அதிகரிக்கப்படும் என்று மாநில அரசு நம்பிக்கை கொள்கிறது.

“அனைத்து தரப்பினரின் தொடர்ச்சியானப் பங்களிப்பு மற்றும் விவேகமான நிதி மேலாண்மை மூலம் மாநிலத்தின் பொருளாதாரத்தை மேம்படுத்த முடியும் என்று மாநில அரசு நம்புகிறது” என்று முதலமைச்சர் வலியுறுத்தினார்.

இதற்கிடையில், 2024 வரவு செலவுத் திட்டத்தை தயாரிப்பதற்கான கூட்டுத்தொடர் அமர்வில் கருத்து தெரிவித்த கொன் இயோவ், அக்டோபர் 9 ஆம் தேதி வரை 14 மாநில சட்டமன்ற உறுப்பினர்கள் மற்றும் நாடாளுமன்ற உறுப்பினர்களிடமிருந்து

 ரிம908.72 மில்லியன் மதிப்பீலான மொத்தம் 81 முன்மொழியப்பட்ட திட்டங்களை மாநில நிதித் துறை பெறப்பட்டுள்ளன.

“முன்மொழியப்பட்ட திட்டங்கள் மாநில பொருளாதார திட்டமிடல் பிரிவு (BPEN) மற்றும் மாநில நிதித் துறையால் மதிப்பீடு செய்யப்பட்டு இத்திட்டங்கள் செயல்படுத்த முன்னுரிமை அளிக்கப்படும்,” என்று அவர் விளக்கமளித்தார்.

மேலும் கருத்துத் தெரிவித்த கொன் இயோவ், பினாங்கு2030 இலக்கின் குறிக்கோளுக்கு இணங்க மாநிலத்தின் ஒவ்வொரு பகுதியிலும் நிலையான திட்டமிடலை உறுதி செய்ய இந்தக் கூட்டத்தொடர் துணைபுரியும்  என்று நம்பிக்கை தெரிவித்தார்.

“இதன் மூலம், மாநில அரசு பல்வேறு நடவடிக்கைகள் மற்றும் திட்டங்களை செயல்படுத்தி மக்களுக்கு பயனளிக்கிறது. மேலும், நிதி நிர்வாகம், விவேகமான செயல்பாட்டு செலவு மற்றும் முதலீட்டைப் பாதுகாப்பதில் கவனம் செலுத்துகிறது.

“அதிக பணவீக்கம் உட்பட பல்வேறு சவால்களை எதிர்கொண்ட போதிலும், அரசாங்கத்தின் கொள்கைகள் மற்றும் குறிக்கோள் ஒரே மாதிரியாக இருக்கின்றன. இது மாநிலத்தில் விசுவாசம், ஒருமைப்பாடு, நிபுணத்துவம் மேம்பாடு மற்றும் ஒற்றுமையை உருவாக்குகிறது” என்று அவர் கூறினார்.


2022 வரவு செலவு: மாநில அரசு சுற்றுலாத் துறை மேம்பாட்டுக்கு முன்னுரிமை

ஜார்ச்டவுன் –  மாநில அரசு, கோவிட்-19 தாக்கத்திற்கு முன்பு இம்மாநிலத்தின் பொருளாதாரத்தில் இரண்டாவது பெரிய பங்களிப்பு வழங்கிய சுற்றுலாத் துறையை மீண்டும் மீட்சிப் பெற ரிம50 மில்லியன் நிதி ஒதுக்கீடு வழங்கியுள்ளது.

பினாங்கு மாநிலத்தை  பிரதான சுற்றுலாத் தலமாக உருமாற்றம் காணவும், உள்ளூர் மற்றும் வெளிநாட்டு சுற்றுலாப் பயணிகளைக் கவரும் வகையில் சுற்றுலா மேம்பாட்டு நடவடிக்கைகளுக்கு கவனம் செலுத்தப்படும் என்று முதல்வர்  சாவ் கொன் யாவ்  கூறினார்.

“கோவிட்-19 தொற்றுநோயால் கடுமையாகப் பாதிக்கப்பட்ட துறைகளில் சுற்றுலாத் துறையும் ஒன்று என்பதை மாநில அரசு ஒப்புக்கொள்கிறது.

“எனவே, மாநில அரசு 2022 வரவு செலவுத் திட்டத்தில் சுற்றுலாத் துறை மீண்டும்  மீட்சிப் பெறவும் அதனை மேம்படுத்தவும் கூடுதல் கவனம்   செலுத்துகிறது,” என 14வது பினாங்கு மாநிலச் சட்டமன்றத்தின் நான்காவது தவணையின் இரண்டாவது கூட்டத்தில் 2022ஆம் ஆண்டுக்கான வரவு செலவை  தாக்கல் செய்யும் போது இவ்வாறு கூறினார்.

சுற்றுலாத் துறைக்கு ஒதுக்கப்பட்ட நிதி ஒதுக்கீட்டில்  மேம்பாட்டுத் திட்டங்களுக்கான செலவினங்கள்;  சுற்றுலா தலங்களை மேம்படுத்தும் நடவடிக்கைகள்; சுற்றுலாத் துறையை விளம்பரப்படுத்தல்; மற்றும் சுற்றுலா முகவராகச் செயல்படும் நிறுவனங்களுக்கான மானியங்கள் ஆகியவை அடங்கும் என்று அவர் கூறினார்.

உள்ளூர் பொருளாதாரத்தை மேம்படுத்தல் உட்பட

இம்மாநில சுற்றுலாத் துறையை மீட்சிப் பெற செய்ய பல முயற்சிகள் மேற்கொள்ளப்படுகின்றன.

இந்த முயற்சியினை தொடர்ந்து  அடுத்த ஆண்டுகளில் சுற்றுலா பிரச்சாரத்தின் கருப்பொருளாக ‘‘Experience Penang Year’ என அறிமுகப்படுத்தி மேம்படுத்தப்படும்.

“மேலும், ‘பினாங்கு உலகளாவிய சுற்றுலா'(Penang Global Tourism) நிறுவனம் பல்வேறு  பிரச்சாரங்கள், விளம்பரம் மற்றும் ஊடகங்கள் மூலம் சுற்றுலாத் துறைக்கு புத்துயிர் அளிக்கவும், மாநிலத்திற்கு சுற்றுலாப் பயணிகளை ஊக்கப்படுத்தவும், வலுப்படுத்தவும் மற்றும் ஈர்க்கவும் தனது முயற்சிகளைத் தொடரும்,” என்று அவர் விளக்கமளித்தார்.

பினாங்கு சுற்றுலாத் துறையை  இயங்கலை வழி விளம்பரப்படுத்துவதற்கான முயற்சிகள் சமூக ஊடக தளங்கள் மூலம் தீவிரமாக மேற்கொள்ளப்பட்டு வருவதாக கொன் யாவ் கூறினார்.

‘World Wonders of Penang, Penang Then & Now, Penang Through Art dan Penang Product Feature’ ஆகியவை நடத்தப்பட்ட பிரச்சாரங்கள் பட்டியலில் அடங்கும்.

“மாநில அரசு வெளிநாட்டு வர்த்தகக் கண்காட்சிகள் மற்றும் இயங்கலை ‘webinar’ பங்கேற்பதன் மூலம் வெளிநாட்டு சந்தைகளில் பினாங்கின் சுற்றுலா முத்திரையைப் பராமரிக்க முயற்சிகள் மேற்கொண்டு வருகிறது,” என்று அவர் மேலும் கூறினார்.

“அதே நேரத்தில்,  2021-2030 பினாங்கு சுற்றுலா பெருந்திட்டத்தின் கீழ், கோவிட்-19 தொற்றுநோயிலிருந்து பாதுகாப்பான பகுதியை உருவாக்க எடுக்கப்பட்ட வழிகாட்டுதல்கள் மற்றும் நடவடிக்கைகளையும் மேம்படுத்துவோம்,” என்று அவர் மேலும் கூறினார்.

மாநில அரசு, பினாங்கு சுற்றுலா சின்னமாகத் திகழும் கொடி மலை தளத்திற்கு

சுற்றுலாப் பயணிகளின் வருகையை அதிகரிக்க பினாங்கு கொடிமலை வாரியத்திற்கு மாநில அரசு நிர்வாக நிதியுதவியாக ரிம11 மில்லியன் மதிப்பிலான மானியத்தையும் வழங்குவதாக கொன் யாவ் கூறினார்.

“2020 இல் பினாங்கு கொடி மலைக்கு மொத்தம் 780,106 சுற்றுப்பயணிகளின் வருகையைப் பதிவு செய்துள்ளது.  இது முந்தைய ஆண்டில் 1.86 மில்லியனுக்கும் அதிகமாக இருந்தது, (58.2% குறைந்துள்ளது). இந்த ஆண்டின் (2021) இன் இரண்டாவது காலாண்டில் 104,519 பேர்கள் மட்டுமே வருகையளித்துள்ளனர்.

2022 வரவு செலவுத் திட்டத்தில் நிர்வாக செலவினங்களுக்கு  ரிம935.22 மில்லியன் ஒதுக்கப்பட்ட வேளையில்   2021 ஆம் ஆண்டைக் காட்டிலும் ரிம25.4 மில்லியன் கூடுதலாக நிதி ஒதுக்கீடுச் செய்யப்பட்டுள்ளது. அதேவேளையில், மேம்பாட்டுத் திட்டங்களுக்கு ரிம25.4 மில்லியன் நிதி ஒதுக்கீடு செய்யப்பட்டுள்ளது.

‘பினாங்கு2030 இலக்கின் வெற்றியைத் துரிதப்படுத்தல்’ என்ற கருப்பொருள் கொண்ட வரவு செலவுத் திட்டத்தைத் தாக்கல் செய்தார். இந்த வரவு செலவுத் திட்டத்தில் ரிம449.80 மில்லியன் நிதி பற்றாக்குறை ஏற்படும் வேளையில் ரிம485.42 மில்லியன் வருமானமாக மதிப்பிடப்படுவதாக, முதல்வர் தெரிவித்தார்.

“ பினாங்கு அரசு ஊழியர்களுக்கு அரை மாத போனஸ் அல்லது குறைந்தபட்சம் ரிம1,000 சிறப்பு நிதி உதவி கிடைக்கும். இந்த ஆண்டு (2021) டிசம்பர் மாதம் ரிம5.59 நிதி ஒதுக்கீடு வழங்கப்படுகிறது, என கூறினார்.

“ கூடுதலாக, பினாங்கு அரசாங்கம் மேற்பார்வையாளர்கள் மற்றும் காஃபா ஆசிரியர்கள், மத பள்ளி ஆசிரியர்கள், தனியார் சீனப் பள்ளி ஆசிரியர்கள் மற்றும் ஊழியர்கள், தஃபிஸ் ஆசிரியர்கள், மற்றும் தாடிஸ் ஆசிரியர்கள் ஆகியோருக்கு நிதி உதவியாக ரிம940,600 ஒதுக்கியது,” என்றார்.

பினாங்கு மாநிலத்தின் 2022 ஆண்டின் வரவு செலவு  பின்வருவன அடங்கும்:

i) பொதுப் பணித் துறை: ரிம41.21 மில்லியன்

ii) பினாங்கு பயணப் படகு மற்றும் இலவச பேருந்து சேவை : ரிம10 மில்லியன்

iii)நம்பிக்கை கடனுதவித் திட்டம் : ரிம1 மில்லியன்

iv) i-sejahtera சமூகநலத் திட்டம் : ரிம50 மில்லியன்

v)கிராம சமூக மேலாண்மைக் கவுன்சில்களின் தலைமைத்துவத்தை வலுப்படுத்தல் (MPKK) = ரிம9 மில்லியன்

Vi)விவசாயத் துறை வளர்ச்சி = ரிம6.25 மில்லியன்

Vii)விளையாட்டு மேம்பாடு = ரிம13.471 மில்லியன்

Viii) மாநிலத்தின் கால்நடைத் துறையை மேம்படுத்தல் = ரிம3.494 மில்லியன்  (கால்நடை சேவை துறை)


2023 ஆண்டின் பினாங்கு இந்து அறப்பணி வாரிய ஆணையர்களாக 13 பேர்கள் நியமனம்

ஜார்ச்டவுன் – பினாங்கு இந்து அறப்பணி வாரிய ஆணையர்களாக இரண்டாம் துணை முதல்வர் பேராசிரியர் ப.இராமசாமி உட்பட 13 ஆணையாளர்களுக்கான நியமனக் கடிதத்தைப் பெற்றுக் கொண்டனர்.

இம்முறை மூன்று புதிய முகங்கள் ஆணையர்களாக நியமிக்கப்பட்டனர்.

13 ஆணையர்களில் பத்து பேர் மீண்டும் நியமிக்கப்பட்டனர் என்பது குறிப்பிடத்தக்கது. இந்து அறப்பணி வாரிய ஆணையர்களின் நியமனம் ஜனவரி,1 முதல் டிசம்பர்,31 வரை என ஓர் ஆண்டுகாலம் அமலாக்கம் காணும்.

மூன்று புதிய முகங்களில் ஒருவரான டத்தோ செல்வகுமார் சண்முகம் செட்டி, பினாங்கு இந்து அறப்பணி வாரியத்துடன் (PHEB) இணைந்து சேவையாற்ற ஆவலுடன் காத்திருப்பதாகக் கூறினார்.

ஷான் பூர்ணம் மெட்டல் சென் பெர்ஹாட் இன் தலைமைச் செயல் அதிகாரியான டத்தோ செல்வகுமார், இந்த ஆண்டு (ஜனவரி 1 – டிசம்பர் 31) புதிய PHEB ஆணையராக நியமிக்கப்பட்டார். மற்ற இரண்டு புதிய முகங்கள் மலேசிய இந்து சங்கத்தின் தேசிய கௌரவப் பொருளாளர் முனியாண்டி மாணிக்கம் மற்றும் பினாங்கு குடிநுழைவுத் துறையின் துணை இயக்குநர் அரவிந்த் பூபாலன் ஆவர்.

 ஒரு தொழிலதிபராக தனது அனுபவத்தைப் பயன்படுத்தி விஷயங்களை வித்தியாசமான கண்ணோட்டத்தில் பார்ப்பதன் மூலம் PHEB-க்கு உதவ முடியும் என்று செல்வகுமார் கூறினார்.

வாரியத்தின் வழிகாட்டுதலின்படி நான் ஒரு PHEB ஆணையராக என்னால் முடிந்ததைச் செய்வேன்,” என்று அவர் கூறினார்.

அவருடைய குறிக்கோள் என்னவென்று கேட்டதற்கு, இந்திய மாணவர்களிடையே கல்வியை மேம்படுத்த வேண்டும் என்று பதிலளித்தார்.

“கல்வி மிகவும் முக்கியமானது. இந்திய மாணவர்களிடையே கல்வியை மேம்படுத்தவும், தேர்ச்சிப் பெறாத மாணவர்களுக்கு உதவுவதும், மாணவர்கள் பள்ளிப்படிப்பை இடையிலே நிறுத்தப்படாமல் இருக்க பல ஆயுத்த நடவடிக்கைகள் மேற்கொள்ள வேண்டும்.

“கல்வியில் சிறந்து விளங்கும் சமூகம் அடுத்த தலைமுறையை முன்னோக்கிக் கொண்டு செல்லும்,” என்று அவர் இன்று கொம்தாரில் தனது நியமனத்தை ஏற்றுக்கொண்ட பிறகு இவ்வாறு கூறினார்.

மலேசிய இந்து சங்க கெளரவச் செயலாளருமான திரு முனியாண்டி பினாங்கு மாநிலத்தில் இருக்கும் இந்து ஆலயங்கள் எதிர்நோக்கும் பிரச்சனைகளுக்குத் தீர்வுக் காண உத்தேசிப்பதாகக் கூறினார். மேலும், இம்மாநிலத்தில் இயங்கும் 28 தமிழ்ப்பள்ளிகளிலும் இந்து சமயம் குறித்து விழிப்புணர்வை ஏற்படுத்த சமயம் வகுப்புகள் நடத்த அறப்பணி வாரியத்திடம் பரிந்துரைக்கவிருப்பதாகக் கூறினார்.

இந்த ஆண்டுத் தவணைக்கான இந்து அறப்பணி வாரிய ஆணையர்களாக பாகான்  டாலாம் சட்டமன்ற உறுப்பினர் சத்தீஸ் முனியாண்டி; ஜெலுத்தோங் நாடாளுமன்ற உறுப்பினர் ஆர்.எஸ்.என். இராயர்; Jordan Lee & Jaafar (PG) Sdn Bhd நிர்வாக இயக்குநர் டத்தோஸ்ரீ குவேனராஜூ பச்சையப்பன்; வழக்கறிஞர் டத்தோ முரளிதரன் நவரத்தினம்; தாமான் பிராவுன் எம்.பி.கே.கே தலைவர் சாந்தா முத்து, அஸ்பென் குழுமத்தின் நிர்வாக இயக்குநர் அனிலராசு அமரநேசன்;

Jade Micron Pte Ltd (Singapore)

விற்பனை மற்றும் சேவை  மேலாளர் காளியப்பன் இரங்கநாதன்;

மலேசிய இந்துமாமன்ற பினாங்கு அருள்நிலையத் தலைவர் தனபாலன் நந்தகுமார், மற்றும் கம்டார் சென்.பெர்ஹாட் (செயல்பாடுகள் மற்றும் மனித வளங்கள்) பொது மேலாளர் டத்தோ ஜுகல் கிஷோர் ஷிவ்லால் ஆவர்.


2023 மாநில வரவு செலவு திட்டம் அனைவரின் பரிந்துரைக்கு இணங்க வடிவமைக்கப்படும் – முதல்வர்

ஜார்ச்டவுன் – பினாங்கு மாநில அரசு முதன்முறையாக 2023 வரவு செலவு திட்டத்தை வடிவமைக்க மக்கள் பிரதிநிதிகள் உட்பட அனைத்து தரப்பினர்களின் ஒருங்கிணைப்பில் ஒரு கூட்டத்தொடர் அமர்வை ஏற்பாடு செய்தது.

பினாங்கு2030 இலக்குக்கு ஏற்ப

இம்மாநிலத்தின் ஒவ்வொரு தொகுதியிலும் நிலையான வளர்ச்சியை உறுதிச் செய்ய இந்தக் கூட்டத்தொடர் அமர்வு நடத்தப்படுவதாக மாநில முதல்வர் மேதகு சாவ் கொன் இயோவ் கூறினார்.

“இந்த கூட்டத்தொடர் அமர்வானது பினாங்கு2030 கொள்கையின் கருப்பொருள் ‘C’- பிரதான முன்முயற்சியின் கீழ், பொது பங்கேற்பை அதிகரிக்க மக்களுக்கு அதிகாரம் அளித்தல், மற்றும் C4: திட்டத்தை வழங்குதல் மற்றும் நிறுவன சீர்திருத்தத்தை துரிதப்படுத்துதல் என்ற அடிப்படையில் ஏற்பாடு செய்யப்பட்டது.

எனவே, மாநில சட்டமன்ற உறுப்பினர்கள் மற்றும் நாடாளுமன்ற உறுப்பினர்களிடமிருந்து அவர்தம் தொகுதிகளில் வளர்ச்சித் திட்டங்களை முன்மொழிய மாநில அரசு வரவேற்கிறது.

“பரிந்துரைக்கப்படும் திட்டங்கள் பின்னர் மாநிலப் பொருளாதாரத் திட்டமிடல் பிரிவு மற்றும் மாநில நிதித் துறையால் மதிப்பீடு செய்யப்பட்டப் பின் செயல்படுத்த முன்னுரிமை அளிக்கப்படும்”, என 2023-ஆம் ஆண்டுக்கான வரவு செலவுத் திட்டத்தைத் தயாரிப்பதற்காக மாநில முதல்வர், சட்டமன்ற மற்றும் நாடாளுமன்ற உறுப்பினர்களுடனான ம கூட்டத்தொடர் அமர்வில் முதல்வர் கூறினார்.

இக்கூட்டத்தொடரில் பினாங்கு மாநில சட்டமன்ற சபாநயகர் டத்தோ லாவ் சூ கியாங்; இரண்டாம் துணை முதல்வர் பேராசிரியர் டாக்டர் ப.இராமசாமி; மாநில ஆட்சிக்குழு உறுப்பினர்; மாநில சட்டமன்ற உறுப்பினர்கள்; மாநில நாடாளுமன்ற உறுப்பினர்கள்; அரசு துறைகள், முகவர்கள் மற்றம் துணை நிறுவனங்களின் தலைவர்கள் ஆகியோர் கலந்து கொண்டனர்.

தற்போதைய பொருளாதார செயல்திறன் குறித்து பேசுகையில், 2021-இல் பினாங்கு மாநிலத்தின் நிதி நிலை, நிலையான மற்றும் வலுவான பணப்புழக்கத்துடன் சிறந்த வளர்ச்சியைக் காட்டுகிறது என்று கொன் இயோவ் குறிப்பிட்டார்.

மேலும் விளக்கமளித்த அவர், 2020-இல் இருந்த ரிம1.82 பில்லியனுடன் ஒப்பிடுகையில், 2021ல் ஒருங்கிணைந்த நிதியின் கீழ் மாநிலத்தின் திரட்டப்பட்ட சேமிப்பு வெற்றிகரமாக ரிம2.12 பில்லியனாக அதிகரித்துள்ளது, என்றார்.

“2020 இல் ரிம933.68 மில்லியனிலிருந்து கடந்த ஆண்டு ரிம1.27 பில்லியனாக அதிகரித்த ‘Akaun Amanah Disatukan’

கீழ் பெறப்பட்டப் பங்களிப்புகள் மூலம் இந்த அதிகரிப்பு பங்களித்தது

“இருப்பினும், Akaun Amanah Disatukan

கீழ் குறிப்பிட்ட நோக்கங்களுக்காக மட்டுமே இந்நிதிப் பயன்படுத்தப்படும்,” என்றார்.

பினாங்கு மாநில அரசு 2021 ஆம் ஆண்டிற்கான மொத்த வருவாய் வசூலை ரிம692.24 மில்லியனாக அதிகரிக்க முடிந்தது, இது ரிம186.22 மில்லியன் அல்லது 36.8 விழுக்காடு அதிகரித்துள்ளது.

“இந்த வருவாய் அதிகரிப்பு, மாநில அரசின் செலவினங்களைக் குறைப்பதன் மூலம் பெறப்பட்டது. இது 2021 இல் ரிம403.81 மில்லியன் பற்றாக்குறையில் இருந்து ரிம 38.66 மில்லியனாகக் குறைக்க உதவியது.

“எனவே, மாநில சட்டமன்ற உறுப்பினர்கள் மற்றும் நாடாளுமன்ற உறுப்பினர்களின் ஒத்துழைப்பின் வாயிலாக 2022 ஆம் ஆண்டிற்கான மொத்த பற்றாக்குறையையும் கடந்த ஆண்டைப் போலவே குறைக்க உத்வேகம் கொள்ள வேண்டும். இது மக்களுக்கு வழங்கும் சேவைகளை பாதிக்காத வகையில் இருத்தல் வேண்டும்,” என்றார்.

அதே வேளையில், மாநில அரசு

அதிகமானப் பொருளாதார சவால்களை எதிர்கொண்டாலும், அதன் பொறுப்புகளை சிறப்பாகச் செய்ய எப்போதும் முயற்சிக்கிறது என்றும் கொன் இயோவ் கூறினார்.

“எனவே, மாநில அரசாங்கத்தால் செயல்படுத்தப்படும் ஒவ்வொரு திட்டமும், முன்முயற்சியும் பினாங்கு2030 இலக்கின் தொலைநோக்கு சாதனையை அடையும் வகையில் இருக்க வேண்டும்,” என்று அவர் மேலும் கூறினார்.

2023 ஆம் ஆண்டிற்கான மாநில வரவு செலவுத் திட்டத்தை தயார் செய்வதில் மாநில பிரதிநிதிகள் கலந்து கொள்ள

அனுமதி அளித்ததற்கு பெரும்பான்மையான சட்டமன்ற உறுப்பினர்கள் வரவேற்றனர்.

இந்தக் கூட்டத்தொடர் அமர்வு மூலம் சட்டமன்ற உறுப்பினர்களின் மூலம் மக்களின் குரலை மாநில அரசு செவி மடுக்க துணைபுரிகிறது என்று கொன் இயோவ் தெரிவித்தார்.

“இதன் மூலம், மக்களின் வாழ்க்கைத் தரத்தை மேம்படுத்த உதவும் பிரதானத் திட்டங்களை அடையாளம் காண முடியும்,” என்று அவர் கூறினார். மேலும், தேர்ந்தெடுக்கப்பட்ட பிரதிநிதிகளால் சமர்ப்பிக்கப்பட்ட அனைத்து திட்டங்களையும் மாநில அரசு கவனத்தில் கொள்ளும் என சூளுரைத்தார்.


2023 வரவு செலவு திட்டத்தில் சமூகநலன் மற்றும் வீடமைப்புத் திட்டங்களுக்கு முன்னுரிமை

ஜார்ச்டவுன் – பினாங்கு மாநில அரசாங்கம் அடுத்த ஆண்டு பொது மக்கள் எதிர்கொள்ளவிருக்கும் பொருளாதார சவால்களுக்கு ஏற்ப 2023-ஆம் ஆண்டுக்கான வரவு செலவு திட்டத்தில்  சமூகநலன் மற்றும் வீடமைப்புத் திட்ட மேம்பாட்டுக்கு முன்னுரிமை அளித்துள்ளது.

மாநில அரசு i-Sejahtera திட்டத்தின் மூலம் நிதி உதவிக்கான ஒதுக்கீட்டை கடந்த ஆண்டின் ரிம50 மில்லியனுடன் ஒப்பிடுகையில் வருகின்ற 2023ஆண்டுக்கான நிதி ஒதுக்கீட்டை ரிம53 மில்லியனாக உயர்த்த இணக்கம் கொண்டுள்ளதாக மாநில முதல்வர் மேதகு சாவ் கொன் இயோவ் கூறினார்.

“i-Sejahtera என்பது பினாங்கு மக்களின் சமூகநலன் பராமரிக்கும் நிதியுதவித் திட்டமாகும்.

“மூத்த குடிமக்கள், ஊனமுற்றோர் (OKU), தனித்து வாழும் தாய்மார்கள், முழுநேர இல்லத்தரசிகள் போன்ற பிரிவுகளில் இந்த மாநில மக்களின் சேவைக்குப் பாராட்டு மற்றும் அங்கீகாரம் வழங்கும் வகையில் இந்நிதியுதவி வழங்கப்படுகிறது,” என்று 14வது சட்டமன்ற ஐந்தாவது தவணைக்கான சந்திப்புக் கூட்டத்தில் மாநில முதல்வர் 2023 ஆண்டுக்கான வரவு செலவு திட்டத்தை தாக்கல் செய்யும் போது இவ்வாறு கூறினார்.

கோன் இயோவின் கூற்றுப்படி, பினாங்கு மாநில அரசாங்கம் சமத்துவப் பொருளாதாரத் திட்டத்திற்கான நிதி ஒதுக்கீட்டை ரிம8.2 மில்லியன் என மீண்டும் நிலைநிறுத்துகிறது.

“குறைந்த வருமானம் பெறுநர்கள் மற்றும் வசதிக் குறைந்தவர்களின் நல்வாழ்வுக்கு உத்தரவாதம் அளிப்பதற்காக இந்த திட்டம் அமலாக்கம் காண்கிறது. இந்த ஆண்டு அக்டோபர் மாதம் வரை மொத்தம் 1,305 பெருநர்கள் இத்திட்டத்தில் பயனடைந்துள்ளனர்,” என்று அவர் கூறினார்.

மேலும், மாநில அரசாங்கம் ரிம35.9 மில்லியன் நிதி ஒதுக்கீட்டின் மூலம் இந்த மாநிலத்தில் உள்ள மக்களுக்கு வசதியான வாழ்க்கைச் சூழல் உருவாக்கவும் முக்கியத்துவம் அளிக்கிறது என்று கொன் இயோவ் வலியுறுத்தினார்.

இந்நிதி ஒதுக்கீட்டில்,  வசதிக் குறைந்த பொது மக்கள் வீடமைப்புப் பராமரிப்புத் திட்டத்தின் கீழ் புதிய வீடுகளைக் கட்டுவதற்கும், அசல் வீடுகளைப் பழுது பார்ப்பதற்கும் ரிம3.1 மில்லியன் ஒதுக்கப்பட்டதாக அவர் கூறினார்.

“மேலும், பினாங்கு 80 விழுக்காடு அதிகபட்ச பராமரிப்பு நிதியம் (TPM80PP) முன்முயற்சியின் மூலம் தனியார் குறைந்த அல்லது நடுத்தர குறைந்த விலை வீட்டுத் திட்டங்களைப் பராமரிப்பதற்காக ரிம6.8 மில்லியனையும் ஒதுக்கீடுச் செய்கிறது.

“பினாங்கு மாநில வீட்டுவசதி ஆணையத்திற்கு 2023 ஆம் ஆண்டில் நிர்வாகச் செலவுகளுக்காக மொத்தம் ரிம13 மில்லியன் வழங்கப்படும்,” என்று அவர் கூறினார்.

இதற்கிடையில், நிலம் & பொருளாதார மேம்பாடு மற்றும் தொலைதொடர்பு ஆட்சிக்குழு உறுப்பினருமான கொன் இயோவ், உலகத்தையும் நாட்டையும் தாக்கியுள்ள பருவநிலை மாற்றம் தற்போது மக்களின் உயிருக்கு அச்சுறுத்தலை ஏற்படுத்தியுள்ளதாக தெரிவித்தார்.

எனவே, மாநில அரசாங்கம், மாநில நீர்ப்பாசனம் மற்றும் வடிக்கால் துறையுடன் (JPS) இணைந்து ரிம29.85 மில்லியன் ஒதுக்கீட்டின் மூலம் பல வெள்ள நிவாரணத் திட்டங்களைச் செயல்படுத்துவதன் மூலம் வெள்ளம் ஏற்படும் அபாயத்தைக் குறைக்க முடியும் என்று அவர் தெரிவித்தார்.

“இதில் வெள்ள நிவாரணத் திட்டங்கள்; ஆற்றை ஆழப்படுத்துதல் மற்றும் பராமரித்தல்; விவசாய நீர்ப்பாசனம் மற்றும் வடிக்கால்; நீர்ப்பாசனத்திற்கான நீர் பாய்ச்சும் திட்டங்கள்; கடலோர மேம்பாடு; நதி பராமரிப்பு மேம்பாடு; சுற்றுச்சூழலுக்கு உகந்த வடிக்கால்; நீர்த்தேக்கக் குளங்கள் மற்றும் பிற அடங்கும்.

“2021 இல் ஐந்து உயர் தாக்கம் கொண்ட வெள்ள நிவாரணத் திட்டங்கள் செயல்படுத்தப்பட்டது. இது தவிர, மேலும் இரண்டு திட்டங்கள் 2022, ஜூன் மாதம் தொடங்கப்பட்டன. அதாவது வான் பிராக் வெள்ள நிவாரணத் திட்டம் மற்றும் பொக்கோ அஸ்ஸாம் வடிக்கால் வெள்ள நிவாரணத் திட்டம் ஆகியவை தத்தம் ஆறு சதவீதம் மற்றும் 2 சதவீதம் மேம்படுத்தப்பட்டு வருகிறது.

“இந்த இரண்டு திட்டங்களும் வருகின்ற  2024 இல் நிறைவடையும் என்று எதிர்பார்க்கப்படுகிறது,” என்று அவர் விளக்கமளித்தார்.

2023 பினாங்கு வரவு செலவு திட்டம் ‘ ‘மக்களின் நல்வாழ்வுக்கான நிலையான மேம்பாடு’ என்ற கருப்பொருளில் தாக்கல் செய்யப்பட்டது. இதில் நிர்வாகச் செலவுகளுக்கு ரிம989.47 மில்லியன் ஒதுக்கப்பட்டுள்ளது, இது 2022 உடன் ஒப்பிடும்போது ரிம54.25 மில்லியன் அதிகமாகும்.

இதற்கிடையில், மேம்பாட்டு நிர்வாகம் அதாவது ஒன்பது மாநிலத் துறைகள் உட்பட வரவு செலவு திட்டத்தில் ரிம326.8 மில்லியன் ஒதுக்கப்படுகிறது.

2023 ஆம் ஆண்டிற்கான மதிப்பிடப்பட்ட ரிம522.35 மில்லியன் வருவாயுடன் ஒப்பிடும்போது இந்த வரவு செலவு திட்டம் ரிம467.12 மில்லியன் பற்றாக்குறையைக் காண்பிக்கிறது. இது கடந்த ஆண்டு ரிம449.8 மில்லியனுடன் ஒப்பிடும்போது ரிம17.32 மில்லியன் அதிகமாகும்.

“இருப்பினும், மாநிலத்தின் வளர்ச்சியை மேம்படுத்தவும், அதே நேரத்தில் மக்களின் நல்வாழ்வைப் பராமரிக்க உறுதி செய்யவும் மாநில அரசின் வாக்குறுதியைக் கருத்தில் கொண்டு, இந்தப் பற்றாக்குறை மிக்க வரவு செலவு திட்டம் செயல்படுத்த இணக்கம் கொள்கிறது.

2023 வரவு செலவில் எதிர்பார்க்கப்படும் ரிம467.12 மில்லியன் பற்றாக்குறை,  2021 ஆம் ஆண்டின் இறுதியில் மாநிலத்தில் திரட்டப்பட்ட சேமிப்பான ரிம848.82 மில்லியன் நிதியில் இருந்து நிதியளிக்கப்படும்.

“2021 ஆம் ஆண்டின் இறுதியில் மாநில அரசு கையிருப்பின் மொத்தத் தொகை, ஒருங்கிணைந்த அறக்கட்டளைக் கணக்கு உட்பட ரிம2.117 பில்லியன் ஆகும்,” என்று கொன் இயோவ் கருத்து தெரிவித்தார்.


2030 ஆண்டிற்குள் 100% ரொக்கமற்ற பரிவர்த்தனையை அடைய இலக்கு

ஜார்ச்டவுன் – பினாங்கு மாநில அரசாங்கம் 2030 ஆம் ஆண்டிற்குள் 100% ரொக்கமற்ற பரிவர்த்தனையை அடைய இலக்கு கொண்டுள்ளது.

கடந்த ஆண்டு (2022) ஜனவரி முதல் டிசம்பர் வரை மேற்கொண்ட அனைத்து மாநில அரசின் வருவாய் வசூல் துறைகள் மற்றும் நிறுவனங்களும் ரொக்கமற்ற 2,110,566 பரிவர்த்தனைகளை வெற்றிகரமாகச் சேகரித்துள்ளன.  இது மொத்த ரொக்கமற்ற பரிவர்த்தனைகளின் எண்ணிக்கையில் 71.99 விழுக்காடாகும். அதே சமயம் 2022ஆம் ஆண்டு முழுவதும் சேகரிக்கப்பட்ட வருவாயின் மதிப்பு ரிம620,157,685 ஆகும். இது மொத்த வருவாய் வசூல் மதிப்பில் 50.16%.

மாநில முதல்வர் மேதகு சாவ் கொன் இயோவ் பினாங்கு மாநில அரசு நிறுவனங்களுக்கான ரொக்கமற்ற பரிவர்த்தனை நாள் திட்டத்தின் அறிமுக விழாவை அதிகாரப்பூர்வமாகத் தொடக்கி வைத்து இவ்வாறு கூறினார்.

இத்திட்டம் பினாங்கைச் சுற்றியுள்ள பிரதான சுற்றுலாத் தலங்கள்; ஊராட்சி மன்ற வியாபாரக் கடைகள் (சில்லறை விற்பனையாளர்கள் மற்றும் வணிக வளாகங்கள்); பாயான் லெப்பாஸ் மற்றும் பாயான் பாரு தொழில்துறை பகுதி பன்னாட்டு நிறுவனங்களில் செயல்படும் சிற்றுண்டிச்சாலைகள், கடைகள் ; மற்றும் கொம்தார் பகுதியைச் சுற்றியுள்ள வணிகங்களும் இதில் அடங்கும்.

இந்த மின்-கட்டணச் சேவையை செயல்படுத்துவதன் மூலம் மாநில அரசின் வருவாயை அதிகரிக்கப்பதோடு, ஒட்டுமொத்த பினாங்கு மாநிலத்தின் பொருளாதார வளர்ச்சியும் மேம்பாடுக் காணும். கூடுதலாக, வெளிநாட்டு முதலீட்டாளர்கள் பினாங்கு மாநிலத்தில் முதலீடுச் செய்யவும் வழிவகுக்கும்.

பினாங்கு மாநில அரசு, அதன்  துறைகள் மற்றும் நிறுவனங்களுக்கான ரொக்கமற்ற பரிவர்த்தனை நாள் திட்டத்தை செயல்படுத்தும் நோக்கில்  கடந்த 2022, டிசம்பர் முதல் 2023 பிப்ரவரி,28 (மூன்று மாதங்கள்) வரை ஒவ்வொரு வெள்ளிக்கிழமையும் பொது மக்கள் மின் கட்டணம் சேவையை மட்டுமே பயன்படுத்த ஊக்குவிக்கப்படுகின்றனர்.

எனவே, அரசு அலுவலக கவுண்டர்களில் கட்டணம் செலுத்த விரும்பும் பொது மக்கள் ‘e-wallet’, ‘QR Code’, ‘online banking’, ‘smart kiosk’ மற்றும் மின் கட்டண போர்த்தல் (e-Bayar, Aspire, MBSPPay) சேவையைப் பயன்படுத்தி பணம் செலுத்த வேண்டும்.

மாநில அரசு நிறுவனங்கள் இடையில் ரொக்கமற்ற பரிவர்த்தனையை ஊக்குவிக்கும் வகையில் நடத்தப்படும் போட்டிக்கு ‘PayNet’ நிறுவனம் ரிம500,000 மதிப்பிலான பரிசு மற்றும் ரொக்கப்பணம் வழங்க முன்வந்துள்ளது. இந்தப் போட்டி மூன்று பிரிவுகளாக நடத்தப்படுகிறது. வெற்றிப்பெறும் அரசு நிறுவனங்கள் ரிம300,000.00 ரொக்கப் பணம் பெற வாய்ப்பளிக்கப்படுகிறது.

“மொத்தம் 23 அரசு துறைகள் மற்றும் நிறுவனங்கள் இந்தப் போட்டியில் கலந்து கொள்ள அனுமதிக்கப்படுகிறது.  அரசு துறைகள் மற்றும் நிறுவனங்கள்  பெறப்படும் அதிக எண்ணிக்கையிலான மின்-கட்டணப் பரிவர்த்தனைகளின் பதிவு எண்ணிக்கையின் அடிப்படையில் வெற்றியாளர் தேர்ந்தெடுக்கப்படுவார். ” என்றார்.

முதல் பிரிவில், 2021 ஆம் ஆண்டில் மின்-கட்டணம் மூலம் 30,000 பரிவர்த்தனைகளுக்கு மேற்பட்ட மொத்தப் பரிவர்த்தனைகளைப் பதிவுச் செய்திருக்க வேண்டும்.  அதே நேரத்தில், இரண்டாவது பிரிவில் 1,000 முதல் 30,000 வரையிலான பரிவர்த்தனைகளின் எண்ணிக்கையை வெற்றிகரமாகச் சேகரிக்கும் துறைகள் பங்கேற்கலாம்.

மூன்றாவது பிரிவில்  2021 இல் 1,000 பரிவர்த்தனைகளுக்குக் குறையாமல் மொத்த பரிவர்த்தனைகளின் எண்ணிக்கையை மின்-கட்டணம் மூலம் வெற்றிகரமாகச் சேகரித்த துறைகள் பங்கேற்க முடியும்.


2030-க்குள் 220,000 யூனிட் மலிவு வீடுகள் கட்ட இலக்கு – ஜெக்டிப்

சுங்கை பினாங்கு – வீடமைப்பு, உள்ளாட்சி, நகர்ப்புற & கிராமப்புற மேம்பாட்டு திட்டமிடல் ஆட்சிக்குழு உறுப்பினர் ஜெக்டிப் சிங் டியோ, 2030-ஆம் ஆண்டுக்குள் 220,000 வாங்கும் சக்திக்கு உட்பட்ட வீடுகள் (ஆர்.எம்.எம்) தற்போதைய பொருளாதார சூழல் மற்றும் தேவைக்கு ஏற்ப அமைக்க புதிய இலக்கை நிர்ணயித்துள்ளதாக குறிப்பிட்டார்.

இந்த இலக்கில் குறைந்த விலை வீடுகள் (ஆர்.எம்.எம் ஏ) மற்றும் நடுத்தர குறைந்த விலை வீடுகள் (ஆர்.எம்.எம் பி) மற்றும் வாங்கும் சக்திக்கு உட்பட்ட வீடுகள் ஆர்.எம்.எம் சி1 (அதிகபட்ச விலை ரிம150,000), சி2 (ரிம200,000) மற்றும் சி3 (ரிம300,000) ஆகிய மூன்று விலைகளில் விற்கப்படும்.

இந்த புதிய இலக்கு கோவிட்-19 தொற்றுநோய் பரவுவதற்கு முன்பு ஏற்கனவே நிர்ணயிக்கப்பட்டிருந்த 2030-க்குள் 180,000 குறைந்த விலை வீடுகள் அமைக்கப்பதற்கான

இலக்கிலிருந்து 20 விழுக்காடு அதிகரிக்கப்படுகின்றன.

“இந்த புதிய இலக்கு பொருளாதார நிலையற்ற தன்மையின் தாக்கத்தை கணக்கில் எடுத்துக்கொள்கிறது. கோவிட்-19 தொற்றுநோய் நமது பொருளாதாரத்தை பாதிப்பதோடு, சவால் மிக்க சூழலை உருவாக்குகிறது. இப்புதிய இலக்கு மாநில ஆட்சிக்குழு உறுப்பினர் கூட்டத்தில் ஆலோசிக்கப்படும்.

“கோவிட்-19 விளைவாக தற்போது சவால் மிக்க சூழலை பொது மக்கள் எதிர்நோக்க வேண்டியுள்ளது. எனவே, கட்டப்பட்ட வீடுகளுக்கு நூற்றுக்கணக்கான மற்றும் மில்லியன் கணக்கான ரிங்கிட் கொடுத்து யார் வாங்கக்கூடியவர்கள்? ஏனெனில், அன்றாட வாழ்க்கையைத் தொடர்வதற்கும் இன்னும் சாப்பிடக்கூட பணம் கணக்கிட வேண்டிய சூழலில் சிலர் வாழ்கின்றனர்.

“உண்மையில், மலிவு விலை வீடுகளின் விநியோகம் அதிகரிக்க பினாங்கில் வளர்ச்சி மிகவும் அவசியம், அத்துடன் மக்களின் நலன் பராமரிக்கப்படுவது அவசியமாகிறது.

“எனவே, 2030-க்குள் இன்னும் 10 ஆண்டுகள் உள்ளன.மாநில அரசு ஆர்.எம்.எம் தேவை எப்போதுமே இருக்கும் என நம்புகிறோம்.எனவே 2030-ஆம் ஆண்டில் பினாங்கு மாநிலத்தில் கட்டப்படவுள்ள மொத்த ஆர்.எம்.எம் 220,000 ஆக இருக்க புதிய இலக்கை நிர்ணயித்துள்ளேன்,” என்று ஜெலுத்தோங் அருகே ஆர்தே3 அடுக்குமாடி குடியிருப்பின் மலிவுவிலை வீட்டு உரிமையாளர்களுக்கு பணி கடிதம் வழங்கும் விழாவில் ஜெக்டிப் இவ்வாறு தெளிவுப்படுத்தினார்.

இந்நிகழ்வில் சுங்கை பினாங்கு சட்டமன்ற உறுப்பினர் லிம் சீயூ கிம் மற்றும் மாநில செயலாளர் அலுவலகத்தின் வீட்டுவசதி பிரிவின் மூத்த உதவி செயலாளர் (வீட்டுவசதி) அய்நுல் படிலா சம்சூடி ஆகியோர் கலந்து கொண்டனர்

டுட்டா மாஸ் (ஏர் மாஸ் குழு) மேம்பாட்டு நிறுவனத்தால் கட்டப்பட்ட இத்திட்டத்தில்

(ஆர்ட்டி 3) 158 வாங்கு சக்திக்கு உட்பட்ட வீடுகள் கொண்டுள்ளன. இதில் தொழுகை அறை, பல்நோக்கு மண்டபம், மூன்று வாசிப்பு அறைகள் மற்றும் மேலாண்மை அலுவலகம் ஆகிய வசதிகளைக் கொண்டுள்ளன.

மேலும், பினாங்கில் 107,000 கட்டப்பட்ட, கட்டிகொண்டிருக்கும் மற்றும் கட்டப்படும் பல்வேறு மலிவுவிலை வீடுகள் உள்ளன. அவை பினாங்கு மக்களுக்கு வழங்கப்படும் என்று டத்தோ கெராமாட் சட்டமன்ற உறுப்பினருமான ஜெக்டிப் கருத்துரைத்தார்.

“2008-ஆம் ஆண்டு முதல், மலிவுவிலை ‘எ’, மலிவுவிலை ‘பி’ மற்றும் வங்கும் சக்திக்கு உட்பட்ட வீடுகள் மொத்தமாக 33,847 நிறைவடைந்துள்ளன. 20,721 யூனிட்கள் (கட்டுமானத்தின் பல்வேறு கட்டங்கள்) மற்றும் 52, 174 (ஏற்கனவே கட்டுமானத்திற்கு ஒப்புதல் அளிக்கப்பட்டுள்ளன) என மொத்தமாக 106, 742 யூனிட்கள் அமைக்கப்பட்டுள்ளன,” என்று அவர் கூறினார்.


21ஆம் நூற்றாண்டு வகுப்பறை அறிமுகம் தமிழ்ப்பள்ளி வளர்ச்சிக்கு வழிகாட்டி – முதல்வர்

மாநில முதல்வர் மேதகு லிம் குவான் எங் மாக் மண்டின் தமிழ்ப்பள்ளிக்கு ரிம100,000 மானியம் வழங்கினார்

பினாங்கு மாநில அரசு கடந்த பல ஆண்டுகளாக தமிழ்ப்பள்ளிகளின் மேம்பாட்டு மற்றும் கல்வி வளர்ச்சிக்கு வழங்கி வரும் நிதியுதவி இன்று 21ஆம் நூற்றாண்டு வகுப்பறை தொடக்க விழாவிற்கு அடித்தளமாக அமைந்துள்ளது. 21-ஆம் நூற்றாண்டு வகுப்பறையின் கற்றல் கற்பித்தல் உதவ மடிக்கணினிகள், மல்டிமீடியா கற்பித்தல் கருவிகள் மற்றும் மின்னணு கருவிகள் பொருத்தப்பட்டது பினாங்கில் முதல் பள்ளியாகவும் மாணவர்களுக்கு சிறந்த கற்றலாகவும் திகழ்கிறது

மாநில முதல்வர் மேதகு லிம் குவான் எங் வகுப்பறையை அதிகாரப்பூர்வமாக துவக்கி வைத்து அடுத்த 5 ஆண்டுகளில் அனைத்து 28 தமிழ்ப்பள்ளிகளிலும் இது போன்ற தொழில் நுட்பம் சார்ந்த வகுப்பறை அமைக்க இலக்கு கொண்டுள்ளதாக செய்தியாளர் சந்திப்புக் கூட்டத்தில் அறிவித்தார்.

2009-ஆம் ஆண்டு முதல் மாநில அரசு அனைத்து தமிழ்ப்பள்ளிகளுக்கும் ரிம12,250,000 நிதி ஒதுக்கீடு வழங்கிய வேளையில் மாக் மண்டின் தமிழ்ப்பள்ளிக்கு மட்டும் ரிம1.2 லட்சம் வழங்கியுள்ளது என்றால் மிகையாகாது. நிறைவு விழாவில் மாநில முதல்வர் மாக் மண்டின் தமிழ்ப்பள்ளியின் மேம்பாட்டுக்குக் கூடுதலாக ரிம100,000-கான காலோசையை பெற்றோர் ஆசிரியர் சங்கத் தலைவரிடம் வழங்கினார். பினாங்கில் அமைந்துள்ள தமிழ்ப்பள்ளிகளிலே 885 மாணவர்கள் கொண்ட பெரிய பள்ளி மற்றும் யூ.பி.எஸ்.ஆர் தேர்வில் சிறந்த தேர்ச்சி அடைவுநிலை பெறும் பள்ளி என புகழாறம் சூட்டினார் முதல்வர் குவான் எங்.

21ஆம் நூற்றாண்டு வகுப்பறையில் கல்வி கற்கும் தமிழ்ப்பள்ளி மாணவர்கள்

பினாங்கில் அமைந்துள்ள தமிழ்ப்பள்ளிகளிலே 161 பாலர்ப்பள்ளி மாணவர்கள் கொண்டு முதல் இடத்தில் மாக் மண்டின் தமிழ்ப்பள்ளி இடம்பெறுகிறது. பாலர்ப்பள்ளி மாணவர்களின் எண்ணிக்கையே எதிர்காலத்தில் தமிழ்ப்பள்ளி மாணவர்களின் கூடுதல் எண்ணிக்கைக்கு ஆணிவேராக அமைகிறது என தொடக்க விழாவில் கலந்து கொண்ட மாநில இரண்டாம் துணை முதல்வர் பேராசிரியர் ப.இராமசாமி தெரிவித்தார்.

“மாநில அரசாங்கம் தமிழ் இடைநிலைப்பள்ளி அமைப்பதற்கு நில ஒதுக்கீடு செய்துள்ளது, எனவே மத்திய அரசாங்க ஒப்புதல் வழங்க முன் வர வேண்டும். தமிழ் இடைநிலைப்பள்ளியின் உருவாக்கம் தமிழ்க்கல்வி வளர்ச்சிக்கு ஊன்றுகோளாகத் திகழும்” என மேலும் தெரிவித்தார்.


23 ஆண்டுகளுக்குப் பின் சென்சூரி அடுக்குமாடி குடியிருப்புக்கு புத்துயிர் – முதல்வர்

சென்சூரி அடுக்குமாடி குடியிருப்பில் சாயம் பூசும் திட்டத்தை தொடக்கி வைத்தார் முதலாம் துணை முதல்வர் டத்தோ ஶ்ரீ ரஷிட் பின் அஸ்னோன்.

கடந்த
23
ஆண்டுகளுக்கு முன்பு தனியார் நிறுவனத்தால் கட்டப்பட்ட
38
மாடிகளைக் கொண்ட சென்சூரி அடுக்குமாடி குடியிருப்புக்கு புத்தியிர் வழங்க மாநில அரசின் முயற்சியில் சாயம் பூசப்பட்டது
.

இத்திட்டத்திற்காக மாநில முதல்வரின் நிதி ஒதுக்கீட்டில் இருந்து ரிம
70,600.00,
பத்து உபான் சட்டமன்ற உறுப்பினர் திரு
.
ஜெயபாலன் ரிம
20,000.00,
முதலாம் துணை முதல்வர் டத்தோ ஶ்ரீ ரஷிட் பின் அஸ்னோன் ரிம
16,500.00,
மற்றும் பினாங்கு மேம்பாட்டுக் கழகம்
19.5%
என மொத்தமாக ரிம
153,600.00
நிதி ஒதுக்கீட்டில் சென்சூரி அடுக்குமாடி குடியிருப்புக்குச் சாயம் பூசப்பட்டது பாராட்டக்குரியதாகும்
.

இத்திட்டம் பினாங்கு மேம்பாட்டுக் கழகத்தின் ஆதரவோடு வருகின்ற
30
ஏப்ரல்
2017-
இல் சாயம் பூசும் வேலைகள் நிறைவடையும் என எதிர்பார்க்கப்படுகிறது
.
மாநில அரசு தனியார் அல்லது அரசு என வேறுப்பாடின்றி அனைத்து தரப்பினருக்கும் உதவிகளை நல்குவதன் வாயிலாக பினாங்கு
“
மக்கள் நலன் பாதுகாக்கும் மாநிலம்
”
என்பதனை சித்தரிக்கின்றது
.


24 எம்.பி.எஸ்.பி கவுன்சிலர்கள் பதவிப் பிரமாணம்

செபராங் ஜெயா – 2023 ஆம் ஆண்டுக்கான செபராங் பிறை மாநகர் கழக (எம்.பி.எஸ்.பி) கவுன்சிலர்களாக 24 பேர்கள், அதில் ஒருவர் புதிய முகம் உட்பட மாநில முதல்வர் மேதகு சாவ் கொன் இயோவ் முன்னிலையில் பதவிப் பிரமாணம் எடுத்துக் கொண்டனர்.

இன்று நியமிக்கப்பட்ட அனைத்து கவுன்சிலர்களும் ஊராட்சி சட்டம் 1976 இன் பிரிவு 10 (1) கீழ் 2023 ஜனவரி, 1 முதல் ஆகஸ்ட் 31 வரை எட்டு மாத காலத்திற்குச் சேவையாற்றுவர்.

மேலும், இந்த நிகழ்ச்சியில் முதலாம் துணை முதல்வர் டத்தோ அமாட் சாக்கியுடின் அப்துல் ரஹ்மான்; உள்ளாட்சி மற்றும் நகர்ப்புற & கிராமப்புற மேம்பாட்டு ஆட்சிக்குழு உறுப்பினர், ஜெக்டிப் சிங் டியோ; பாகான் நாடாளுமன்ற உறுப்பினர், லிம் குவான் எங்; மாநில அரசு செயலாளர், டத்தோ முகமட் சயுதி பாகார்; எம்.பி.எஸ்.பி மேயர், டத்தோ அசார் அர்ஷாத்; ஆட்சிக்குழு உறுப்பினர்கள்; மாநில சட்டமன்ற உறுப்பினர்கள்; எம்.பி.எஸ்.பி மாநகர் செயலாளர், படேருல் அமீன் அப்துல் ஹமிட் மற்றும் பினாங்கு மாநகர் மேயர் டத்தோ இயூ துங் சியாங் ஆகியோர் கலந்து கொண்டனர்.

தனது உரையின் போது, அனைத்து கவுன்சிலர்களும் மக்களுக்கும் மாநில அரசுக்கும் இடையே இணைப்பாளராகச் செயல்பட வேண்டும் என்று கொன் இயோவ் கேட்டுக் கொண்டார்.

“செபராங் பிறை சமூகத்திற்கு மிகவும் திறமையான, பயனுள்ள மற்றும் பயனடையக்கூடிய சேவைகளை வழங்குவதற்கு கவுன்சிலர்கள், மேயர் மற்றும் எம்.பி.எஸ்.பு ஊழியர்களுக்கு நெருக்கமான ஒத்துழைப்பை வழங்க வேண்டும்.

“இந்த பொறுப்பை ஏற்க நியமிக்கப்பட்ட அனைத்து கவுன்சிலர்களுக்கும் நல்வாழ்த்துக்கள்.

“செபராங் பிறை, பினாங்கு மாநிலத்தின் எதிர்கால வளர்ச்சியின் முன்னோடியாகும். மாநிலம் மற்றும் தேசிய ரீதியில் பினாங்கை ஒரு வளமான, இணக்கமான மற்றும் பசுமையான மாநிலமாக உருமாற்றம் காணும்,” என்று நம்புகிறேன்.

கொன் இயோவ் கூறுகையில், புலாவ் புரோங் கழிவு நிலத்தில் ஏற்பட்ட தீ விபத்தின் போது கடந்த ஆண்டு (2022) எம்.பி.எஸ்.பி- க்கு சவாலான ஆண்டாக இருந்தது, என்றார்.

“இருப்பினும், எம்.பி.எஸ்.பி இந்த சிக்கலை வெற்றிகரமாக சமாளித்து, அதனைத் தீர்ப்பதற்குப் பொருத்தமான முன்முயற்சியை எடுத்துள்ளது என்று நான் நினைக்கிறேன்.

“எனவே, அனைத்து எம்.பி.எஸ்.பி ஊழியர்கள் மற்றும் கவுன்சிலர்களின் அர்ப்பணிப்பு மற்றும் சிறந்த ஒத்துழைப்புக்காக எனது பாராட்டுகளையும் நன்றியையும் தெரிவித்துக் கொள்கிறேன்.

“இந்த ஆண்டு புதிய உறுதியுடனும் உற்சாகத்துடனும், பினாங்கு2030 இலக்கை அடையும் உறுதிப்பாட்டிற்கு ஏற்ப மேலும் சிறப்புடன் சேவையாற்ற வேண்டும் என்று அவர் கூறினார்.

இதற்கிடையில், ஜெக்டிப் நியமிக்கப்பட்ட கவுன்சிலர்கள் எம்.பி.எஸ்.பி அடைந்த பல்வேறு வெற்றிகளில் திருப்தி அடைய வேண்டாம் என்றும் நினைவூட்டினார். ஏனெனில், இன்னும் பல பிரச்சனைகள் தீர்ப்பதில் கவனம் செலுத்தப்பட வேண்டும்.

“பினாங்கு மாநில கட்டமைப்புத் திட்டம் 2030 (RSNPP2030) மற்றும் பினாங்கு2030 உள்ளிட்ட பல்வேறு திட்டங்களைச் செயல்படுத்த கவுன்சிலர்கள் தங்கள் முழு ஈடுபாட்டை வழங்க வேண்டும்.

இதற்கிடையில், சிறந்த சேவையை வழங்குவதற்காக, குழு முறையில் வேலைச் செய்தல், செயல்திறன், புதுமை மற்றும் மக்களின் கருத்துக்களை உள்ளடக்கிய கலாச்சாரத்தை பராமரிக்க எம்.பி.எஸ்.பி இல் சிறந்த

சேவையாற்ற வேண்டும் என்று அசார் கேட்டுக் கொண்டார்.

“வெற்றிக்கரமான ஒன்றை அடைய பல்வேறு அம்சங்களில் இருந்து ஒருமித்த கருத்தைப் பெற ஆலோசிப்பது அல்லது விவாதிக்கும் நடைமுறை எப்போதும் செயல்பாட்டில் இருக்க வேண்டும்,” என்று அவர் மேலும் கூறினார்.

ஜனநாயக செயல் கட்சி (ஐ.செ.க) 10 உறுப்பினர்கள்; மக்கள் நீதிக் கட்சி, (பி.கே.ஆர்) (9), தேசிய அறக்கட்டளை, அமானா (2) மற்றும் அரசு சாரா அமைப்புகள், அரசு சாரா இயக்கங்கள்

(3) உறுப்பினர்கள் ஆகியவற்றிலிருந்து மொத்தம் 24 கவுன்சிலர்கள் தேர்ந்தெடுக்கப்பட்டுள்ளனர்.


28 தமிழ்ப்பள்ளிகளுக்கும் மடிக்கணினிகள்

பினாங்கு மாநில மக்கள் கூட்டணி அரசாங்கம், தமிழ்ப்பள்ளிகளின் கல்வி வளர்ச்சிக்காகப் பல திட்டங்கள் வகுத்து வருவது நாம் அறிந்ததே. அவ்வகையில் மாநில அரசு அண்மையில் பினாங்கு மாநிலத்தில் உள்ள 28 தமிழ்ப்பள்ளிகளுக்கும் மடிக்கணினிகள் வழங்கியது. இந்நிகழ்ச்சி கடந்த மார்ச் 9ஆம் திகதி கொம்தாரில் நடைபெற்றது.

இன்றைய தொழில்நுட்ப உலகில் மனிதனையும் கணினியையும் பிரிக்க இயலாது. உலகத்தைத் தன்னுள் அடக்கி வைத்திருக்கும் கணினியின் பயன்பாட்டை நம் தமிழ்ப்பள்ளி மாணவர்களும் கற்றறிந்து அதில் புலமை பெற வேண்டும் என்ற உயர்ந்த நோக்கில் இம்மடிக் கணினிகள் வழங்கப்பட்டன. தமிழ்ப்பள்ளி ஆசிரியர் பெருந்தகைகள் இம்மடிக்கணினியை கற்றல் கற்பித்தல் நடவடிக்கைக்குப் பயன்படுத்தி மாணவர்களின் கல்வி வளர்ச்சிக்குப் பாடுபடுவர் என எதிர்பார்க்கப்படுகிறது.

இனி வருங்காலங்களில் தமிழ்ப்பள்ளிகளின் துரித வளர்ச்சிக்கு வித்திடும் வகையில் இன்னும் கூடுதலான மடிக்கணினிகள் வழங்கப்படும் எனப்  பினாங்கு மாநில இரண்டாம் துணை முதல்வர் மதிப்பிற்குரிய ப இராமசாமி தம் சிறப்புரையில் தெரிவித்தார். மேலும், மடிக்கணினியைப் பெற்றுக் கொண்டவர்களின் பட்டியலில் தேசிய ஆரம்பப் பள்ளியும் அடங்கும். இப்பள்ளியில் பயிலும் நம் இந்திய மாணவர்களும் தமிழ் வகுப்பில் மடிக்கணினியைப் பயன்படுத்தி நன்மை பெற வேண்டும் என்பதற்காகவே வழங்கப்படுகிறது என்றார்.

இந்நிகழ்வில், பினாங்கு மாநில தமிழ்ப்பள்ளிக்களுக்கான சிறப்புக் கண்காணிப்புக் குழு தலைவர் டத்தோ டாக் கே அன்பழகன்,  செயலவை உறுப்பினர் வழக்கறிஞர் கே மங்களேஸ்வரி, வர்த்தகப் பிரமுகர், தமிழ்நெஞ்சர் க புலவேந்திரன், பிரிமாஸ் சங்கத்தின் உதவித் தலைவர் ஜெ சுரேஸ், தலைமை ஆசிரியர்கள், பெற்றோர் ஆசிரியர் சங்கத் தலைவர்கள், மற்றும் பொறுப்பாளர்கள் கலந்து கொண்டனர்.

நமது மாணவர்களின் எதிர்கால வாழ்க்கையின் ஏணிப்படிகளாகத் தமிழ்ப்பள்ளிகள் அமைகின்றன. எனவே பினாங்கு மாநில மக்கள் கூட்டணி அரசாங்கம் என்றும் தமிழ்ப்பள்ளிகளின் வளர்ச்சிக்குத் தூண்டுகோளாக அமையும் என்பதில் சிறிதளவும் ஐயமில்லை.

மாண்புமிகு இரண்டாம் துணை முதல்வர் பேராசிரியர்  ப இராமசாமி அவர்கள் தம் பொற்கரத்தால் மடிக்கணினியை வழங்குகிறார். அருகில் டாக்டர் அன்பழகன் மற்றும் திருமதி மங்களேஸ்வரி.


282 விண்ணப்பதாரர்களுக்கு மெகார் சாரி மலிவு விலை வீடுகளுக்கான அனுமதி கடிதம் வழங்கப்பட்டது.

மெகார் சாரி மலிவு விலை வீடுகளுக்கான அனுமதி கடிதம் பெற்ற விண்ணப்பதாரர்களுடன் ஆட்சிக்குழு உறுப்பினர் ஜெக்டிப் சிங் டியோ.

பெர்தாம்
–
பினாங்கு மாநில உள்ளூராட்சி
,
வீடமைப்பு
,
நகரம் மற்றும் நாடு திட்டமிடல் ஆட்சிக்குழு உறுப்பினர் திரு ஜெக்டிப் சிங் டியோ
மெகார் சாரி வீடமைப்புத் திட்டத்தில் குறைந்த
,
நடுத்தர மற்றும் மலிவு விலை வீடுகள் பெற்ற
282
விண்ணப்பதாரர்களுக்கு அனுமதி கடிதம் வழங்கினார்
.

பினாங்கு மாநிலத்தில் நம்பிக்கை கூட்டணி அரசு கடந்த
14-
வது பொதுத் தேர்தலில் வெற்றிப் பெற்று ஆட்சிப்பீடம் அமைத்த
100
நாட்கள் கொண்டாட்டத்தை முன்னிட்டு இம்மாநிலத்தில்
29,000
யூனிட் மலிவு விலை வீடுகள் பொது மக்களுக்கு வழங்கப்படும் என தெரிவித்தார்
.

 “
இதன் வழி மாநில அரசு பொது மக்களுக்கு அதிகமான குறைந்த
,
நடுத்தர மற்றும் மலிவு விலை வீடுகள் வழங்குவது சித்தரிக்கப்படுகிறது
.
இம்மாநிலத்தில் நிர்மாணித்த
,
நிர்மாணித்துக் கொண்டிருக்கும் மற்றும் நிர்மாணிக்கப்படும் மலிவு விலை வீடுகள் ஏறக்குறைய
80,000
யூனிட் வீடுகள் உள்ளடங்கும்
.
மாநில அரசு மலிவு விலை வீடமைப்புத் திட்டம் மேற்கொள்வதில் தனியார் வீடமைப்பு மேம்பாட்டாளர்களுடன் இணைந்து செயல்படுவதன் மூலம் அதிகமான மலிவு விலை வீடுகள் நிறுவ முடிகிறது
.
இதற்குச் சான்றாக தனியார் மேம்பாட்டு நிறுவனம்
(
உன்சா
)
நிர்மாணித்த மெகார் சாரி வீடமைப்புத் திட்டம் திகழ்வதாக
”
டத்தோ கெராமாட் சட்டமன்ற உறுப்பினருமான ஜெக்டிப் சிங் மெசார் சாரி அடுக்குமாடி குடியிருப்பு பொது மண்டபத்தில் நடைபெற்ற நிகழ்வில் கலந்து கொண்டு இவ்வாறு கூறினார்
.

மெகார் சாரி வீடமைப்புத் திட்டத்தில்
, ‘
Hunza Properties Berhad’
நிறுவனத்துன் துணை நிறுவனமான
‘Tetuan Bandar Kepala Batas Sdn. Bhd ‘
கீழ்
141
மலிவு விலை வீடுகள் மற்றும்
141
நடுத்தர மலிவு விலை வீடுகள் கட்டப்பட்டுள்ளன
.
‘
Hunza Properties Berhad’
மேம்பாட்டு நிறுவனம் மலிவு விலை வீடுகள் நிர்மாணித்து விற்பனைச் செய்யும் கொள்கையைப் பிற தனியார் மேம்பாட்டு நிறுவனங்களும் பின்பற்ற வேண்டும் என கேட்டுக் கொண்டார்
.

செபராங் பிறை நகராண்மைக் கழக ஊழியராகப் பணிப்புரியும் திரு சிவகுமார்
,31
குறைந்த மலிவு விலை வீடு பெற்றதற்கு மாநில அரசிற்கு நன்றிக் கூறினார்
.
கடந்த
5
வருடத்திற்கு முன்னதாக மலிவு விலை பெறும் பொருட்டு மாநில வீடமைப்பு அலுவலகத்தில் பதிவுச் செய்ததாக முத்துச்செய்திகள் நாளிதழுக்கு அளித்த பேட்டியில் தெரிவித்தார்
.
சொந்த வீடு வாங்கும் தனது நீண்ட நாள் கனவு நிறைவுப்பெற்றதாகக் கூறினார்
.


3,407 மூத்தக்குடிமக்களுக்கு குடியுரிமை வழங்கப்படுகிறது  – பேராசிரியர்

ஜோர்ச்டவுன் – இந்நாட்டில் மலேசியர்கள் குறிப்பாக இந்தியர்கள் குடியுரிமை பிரச்சனைக்குத் தீர்வுக்காணும் நோக்கில் நம்பிக்கை கூட்டணி அரசு 60 வயதுக்கு மேற்பட்ட 3,407 மூத்தக்குடிமக்களுக்கு குடியுரிமை வழங்குவதாக அண்மையில் அறிவிக்கப்பட்டது என கொம்தாரில் நடைபெற்ற மாநில அரசின் மக்கள் சேவை விழாவில் கலந்து கொண்டு இவ்வாறு குறிப்பிட்டார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி.

பினாங்கு மாநில கார்னிவலை தொடக்கி வைத்தார் இரண்டாம் துணை முதல்வர் பேராசிரியர் ப.இராமசாமி

14-ஆவது பொதுத் தேர்தல் கொள்கை அறிக்கையில் குடியுரிமை பிரச்சனைக்குத் தீர்வுக்காணப்படும் என்ற வாக்குறுதியை நம்பிக்கை கூட்டணி மெய்ப்பித்துள்ளது என அவர் தமதுரையில் குறிப்பிட்டார். அண்மையில் இந்திய நம்பிக்கை கூட்டணி அரசியல் தலைவர்கள் ஒன்றாக இணைந்து நம் நாட்டின் பிரதமர் துன் டாக்டர் மாகதீர் பின் முகமது உடனான சந்தித்து பேச்சு வார்த்தை நடத்தியதன் வெற்றியாக இது கருதப்படுவதாக மேலும் அவர் சூளுரைத்தார்.

மேலும், இந்நிகழ்வில் வாக்காளர் பதிவு, சமூகநல உதவி, குடிநுழைவுத் துறை தொடர்பான அலுவல்கள், அனைத்து தங்கத் திட்டங்களிலும் பதிவுச் செய்தல், பினாங்கு வீடமைப்புத் திட்டத்திற்கு விண்ணப்பித்தல் போன்ற சேவைகளும் ஏற்பாடுச் செய்யப்பட்டன. இத்திட்டம் பினாங்கு மாநிலத்தில் உள்ள மற்ற மாவட்டங்களிலும் தொடர்ந்து நடத்தப்படும் என மேலும் விவரித்தார் பேராசிரியர். நான்காவது முறையாக குடியுரிமை சிறப்பு குழுவின் முயற்சியில் இந்நிகழ்வு நடைபெறுவதாகப் புகழாரம் சூட்டினார்.

இதனிடையே, அண்மையில் மத்திய அரசு 60 வயதுக்கு கீழ்ப்பட்டவருக்கும் குடியுரிமை வழங்கப்படுவது பரிசீலிக்கப்படும் என அறிவித்திருந்தது. மேலும், நீல நிற அடையாள அட்டையை வழங்க சம்மந்தப்பட்டோரின் பெற்றோர் மலேசிய பிரஜையாக இருத்தல் முக்கிய அம்சமாக கணக்கிடப்படும் என்பது குறிப்பிடத்தக்கதாகும்.

சீன, இந்தியர் இனத்தைச் சேர்ந்த மூத்தக்குடிமக்கள் பலருக்கு சரியாக மலாய் மொழி பேசத்தெரியாததால், அரசாங்க பதிவிலாகாவிற்குச் சென்று குடியுரிமைக்கு விண்ணப்பிக்கும் பட்சத்தில், மலாய் பேசுவதில் ஏற்படும் சிக்கலால் இவர்களின் விண்ணப்பம் நிகாரிக்கப்படும் சூழ்நிலையும் உருவாகி விடுகிறது என்று கூறிய பேராசிரியர் டாக்டர் இராமசாமி, இது போன்ற பிரச்சனைகளைக் களைய அரசாங்கம் சரியாக சிந்தித்து செயல் பட்டால், இந்தியர்களின் குடியுரிமை பிரச்சனைகள் உட்பட மற்ற இனத்தவரின் பிரச்சனைகளும் முறையாக தீர்வுக்காண்பதற்கான வாய்ப்பு இருப்பதை பேராசிரியர் வரவேற்புரையில் கூறினார்.

பினாங்கு மாநில அரசாங்கத்தின் கீழ் செயல்படும் குடியுரிமை சிறப்புப் பணிக்குழு தொடர்ந்து பணியில் ஈடுப்படுவர். எனவே, பொதுமக்கள் இக்குழுவினரை நேரில் சென்று பிரச்சனைகளுக்குத் தீர்வுக்காணலாம் என ஏற்பாட்டு குழுவினர் கேட்டுக் கொண்டனர்.


இளம் அறிவியலாளர் திட்டம்

அண்மையில் தாமான் சாய் லெங் பார்க் சமூக மேம்பாட்டு மற்றும் முன்னேற்ற கழகமும் பினாங்கு தேக் டோம் இணை ஏற்பாட்டில்
‘
இளம் அறிவியலாளர் திட்டம்
‘
பிறை தமிழ்ப்பள்ளியில் இனிதே நடைபெற்றது
.
இந்நிகழ்வில்
சுமார்
104
மாணவர்கள் கலந்து கொண்டு அறிவியல் மற்றும் தொழில்நுட்பத்தின் பயன்பாட்டினைக் கண்டு இன்புற்றுனர்
.

இளம் அறிவியலாளர் திட்டத்தில் பினாங்கு மாநில இரண்டாம் துணை முதல்வர் பேராசிரியர் ப.இராமசாமி கலந்து சிறப்பித்தார்

இந்நிகழ்வின் சிறப்பு விருந்தினராக பினாங்கு மாநில இரண்டாம் துணை முதல்வர் பேராசிரியர் ப
.
இராமசாமி கலந்து சிறப்பித்தார்
.
பினாங்கு மாநில அரசு அறிவியல் மற்றும் தொழில்நுட்ப வளர்ச்சியை தமிழ்ப்பள்ளிகளில் கொண்டுவர
21-
ஆம் நூற்றாண்டு கற்றல் மற்றும் கற்பித்தல் திட்டத்தை அமல்படுத்தியது என தமதுரையில் குறிப்பிட்டார்
.
இன்றைய காலக்கட்டத்தில் தொழில்நுட்பம் சார்ந்த கற்பித்தல் திட்டம் மாணவர்கள் கல்விகேள்விகளில் சிறந்து விளங்கவும் ஆக்கப்பூர்வமான சிந்தனை ஆற்றலை மேலோங்க செய்யவும் துணைபுரியும் என பிறை சட்டமன்ற உறுப்பினருமான அவர் நம்பிக்கைத் தெரிவித்தார்
.

மேலும் அத்தினத்தன்று மாணவர்கள்
‘
3D’
தொழில்நுட்ப வசதியை பயன்படுத்தி கண் கண்ணாடி செய்ய கற்றுக்கொண்டனர்
. ‘
இம்மாதிரியான திட்டங்கள் தொடர்ந்து அமல்படுத்த வேண்டும்
;
பாட நேரம் போக மாணவர்களின் தனித்துவத்தை வெளிக்கொணர இத்திட்டம் அமையும்
‘,
என பேராசிரியர் குறிப்பிட்டார்
.
வீட்டிற்கு ஒரு கணினி அவசியம் இருக்க வேண்டும் என தாமான் சாய் லெங் பார்க் சமூக மேம்பாட்டு மற்றும் முன்னேற்ற கழக உறுப்பினர் கேட்டுக் கொண்டனர்
.


386A உணவு விதிமுறை 1985, சட்ட அமலாக்கத் தள்ளுபடி அதிருப்தி அளிக்கிறது – சத்தீஸ்

பிறை
– “
மலேசிய சுகாதார அமைச்சின் கீழ் செயல்படும் உணவு பாதுகாப்பு மற்றும் தர பிரிவு
386A(2)
உணவு விதிமுறை
1985-
யின் சட்ட அமலாக்க நடவடிக்கையைத் தள்ளுபடி செய்தது அதிருப்தியை அளிக்கிறது
,”
என பாகான் டாலாம் சட்டமன்ற உறுப்பினர்
சத்தீஸ்
முனியாண்டி செய்தியாளர் சந்திப்பில் இவ்வாறு தெரிவித்தார்
.

இச்செயல் சுகாதார மிக்க சமூகத்தை உருவாக்குவதில்
‘
பின்னோக்கு
‘
செயலாக கருதப்படுகிறது
.
சுகாதார அமைச்சு கடந்த
2016-
ஆம் ஆண்டு  உணவு விதிமுறை
1985-
யின் கீழ் மதுபானம் குறித்த சட்ட திருத்தம் செய்யப்பட்டு அரசிதழ் பதிவு பெற்றது
.
இதன் மூலம் மதுபானம்
700
மில்லி லிட்டருக்குக் குறைவாக கண்ணாடி போத்தலில் தயாரிக்கக் கூடாது என அறிவிக்கப்பட்டது
.
இந்த அமலாக்கத்தின் மூலம் மலிவு விலை மதுபானம் மறைமுகமாக ஒழிக்கப்பட்டு சுகாதார மற்றும் கட்டொழுங்கு பிரச்சனைக் குறைக்கப்படும்
,
என மேலும் விவரித்தார்
.

சுகாதார அமைச்சர் டாக்டர் சுல்கிப்லி பின் அமாட் கடந்த
16
அக்டோபர்
2018
அன்று வெளியிட்ட பத்திரிக்கை அறிக்கையில்
361
மற்றும்
386A,

மதுபானம் குறித்த உணவு விதிமுறைகள்
1985,
உணவு விதிமுறையின் கீழ் சட்ட திருத்தம் மேற்கொண்டு
16
அக்டோபர் முதல் இச்சட்டம் அமலுக்கு வரும் என குறிப்பிடப்பட்டது
.
இருப்பினும் மலேசிய மதுபானம் மற்றும் உற்பத்தி சங்கம் விடுத்த முறையீட்டுக்கு இணங்க சுகாதார அமைச்சு
6
மாத
(1/11/2018 – 1/5/2019)
காலத்திற்குத் தள்ளுபடி செய்தது
.

தற்போது இச்சங்கத்தின் மேல் முறையீட்டுக்குச் செவி மடுத்து சுகாதார அமைச்சின் உணவு பாதுகாப்பு மற்றும் தர பிரிவினர் மீண்டும்
6
மாதத்திற்கு இச்சட்ட அமலாக்கத்தைத் தள்ளுபடி செய்துள்ளனர்
.

மலேசிய மலிவு மதுபான ஒழிப்பு இயக்கத் தலைவரும் செபராங் பிறை நகராண்மைக் கழக உறுப்பினருமாக டேவிட் மார்ஷல் இச்சட்டம் அமலாக்கம் உடனடியாக நிறைவேற்றப்பட வேண்டும் என கேட்டுக்கொண்டார்
.
ஏனெனில்
2018-
ஆம் ஆண்டு இறுதியில் ஏறக்குறைய
70
பேர்கள் மலிவு மதுபானம் குடித்து மரணம் ஏய்தனர் என்பது குறிப்பிடத்தக்கது
.

மலேசிய மலிவு மதுபான ஒழிப்பு இயக்க ஒத்துழைப்புடன் நடத்தப்பட்ட பிரச்சாரத்தில் மலிவு மதுபான ஒழிப்புத் திட்டத்திற்கு
2014-
ஆம் ஆண்டு முதல் இதுவரை
50,000
கையெத்துகள் பெறப்பட்டது என மேலும் தெரிவித்தார்
.


4 சட்டமன்ற உறுப்பினர்களின் இடத்தைக் காலி செய்யும் தீர்மானம் பெரும்பான்மையினரால் அங்கீகரிக்கப்பட்டது

ஜார்ச்டவுன் – பினாங்கு மாநில அரசியலமைப்பின் பிரிவு 14A இன் கீழ் பினாங்கு மாநில சட்டமன்றத்தில் (DUN) நான்கு இடங்கள் காலியாக உள்ளதாக அறிவிக்கும் தீர்மானம் இன்று பினாங்கு மாநில சட்டமன்றத்தில் பெரும்பான்மையினரால் அங்கீகரிக்கப்பட்டது.

முதலாம் துணை முதலமைச்சர், டத்தோ அமாட் சாக்கியுடின் அப்துல் ரஹ்மான் இப்பரிந்துரையை முன்வைக்கும்போது, நான்கு மாநில சட்டமன்ற உறுப்பினர்கள்

பினாங்கு மாநில அரசியலமைப்பு 14A(1)ன் கீழ் அந்தந்த இடங்களை காலி செய்யத் தவறியதைத் தொடர்ந்து பினாங்கு மாநில சட்டமன்ற விதிமுறைகளின் துணை விதி 31(1)-க்கு இணங்குவதாகக் கூறினார்.

“பினாங்கு அரசியலமைப்புச் சட்டம் (திருத்தம்) 2012 [A.13/2012] மூலம் மாநில அரசு பினாங்கு அரசியலமைப்பில் திருத்தம் செய்துள்ளது, இது ஒரு சட்டமன்ற உறுப்பினரின் அரசியல் கட்சி மாற்றத்தை பிரிவு 14A- கீழ் குறிப்பிடுகிறது.

“2013 ஜனவரி,8 ஆம் தேதி மாநில அரசியலமைப்புச் சட்டம் 14A-கீழ், அரசியல் கட்சி வேட்பாளராகத் தேர்ந்தெடுக்கப்படும் ஒரு சட்டமன்ற உறுப்பினர் அவர் ஒரு அரசியல் கட்சியில் இருந்து அல்லது வேறு எந்த அரசியல் கட்சியில் சேரும்போது, அவரது உறுப்பினர் பதவியை கைவிடும்போது அல்லது கட்சியிலிருந்து விலகும்போது

தனது இடத்தைக் காலி செய்ய வேண்டும் என குறிப்பிடப்படுகிறது.

“ஒரு சட்டமன்ற உறுப்பினர் தனது இருக்கையைக் காலி செய்ய மறுத்தால், மாநில அரசியலமைப்பின் 18(1) வது பிரிவின் அடிப்படையில் மாநில சட்டமன்றம் மாநில அரசியலமைப்பின் பிரிவு 14A இன் பயன்பாட்டுடன் பொருந்தும் ஒரு தீர்மானத்தின் மூலம் முடிவு எடுக்க வேண்டும்.

“மேலும், இந்தத் தீர்மானத்திற்கு உடன்பட்டால், 14A(4) இன் அடிப்படையில் மாநில சட்டமன்றத்தின் சபாநாயகர், காலியிடம் இருப்பதாக தேர்தல் ஆணையத்திற்கு (SPR) அறிவிக்க வேண்டும்,” என்று பினாங்கு சட்டமன்ற கூட்டத்தொடரில் அவர் விளக்கமளித்தார்.

அமாட் சாக்கியுடினின் கூற்றுப்படி, கேள்விக்குரிய நான்கு சட்டமன்ற உறுப்பினர்கள் டாக்டர். அபீப் பஹாருடின் (செபராங் ஜெயா); சுல்கிஃப்லி இப்ராஹிம் (சுங்கை ஆச்சே); காலிக் மெஹ்தாப் முகமட். இஷாக் (பெர்தாம்) மற்றும் சூல்கிப்லி மொஹமாட் லாசிம் (தெலோக் பஹாங்) ஆகியோர் இதில் அடங்குவர்.

முன்னதாக, மக்கள் நீதிக் கட்சியின் (பி.கே.ஆர்) இரண்டு சட்டமன்ற உறுப்பினர்கள் 2020, ஜூன் மாதம், ஷெரட்டன் நடவடிக்கையைத் தொடர்ந்து அடிப்படை உறுப்பினர் பதவியிலிருந்து நீக்கப்பட்டதைத் தொடர்ந்து இந்தத் தீர்மானம் எழுப்பப்பட்டது என்று சாக்கியுடின் தெரிவித்தார்.

“பிரிபூமி கட்சியின் (பெர்சத்து) இரண்டு சட்டமன்ற உறுப்பினர்களைப் பொறுத்தவரை, அவர்கள் இருவரும் வேட்புமனுத் தாக்கல் செய்யும் போது பி.கே.ஆர் சின்னத்தைப் பயன்படுத்தினர் என்பது பத்தி 11(1)(c) மற்றும் தேர்தல் விதிமுறைகளின் 25F perenggan (தேர்தல் பயணம்) 1981 குறிப்பிடப்பட்டுள்ளது.

“இரண்டு விதிகளின் அடிப்படையில், இரண்டு பெர்சத்து சட்டமன்ற உறுப்பினர்களும் பக்காத்தான் ஹராப்பானின் பி.கே.ஆர் சின்னத்தின் கீழ் போட்டியிட்டதாக ஒப்புக்கொண்டுள்ளனர்.

எனவே, இரண்டு பெர்சாத்து சட்டமன்ற உறுப்பினர்களின் வாக்குமூலத்தில், பக்காத்தான் ஹராப்பானுக்குத் தாங்கள் அளித்த ஆதரவைத் திரும்பப் பெற்றதை அவர்கள் ஒப்புக்கொண்டனர். எனவே 14வது பொதுத் தேர்தலில் போட்டியிடப் பயன்படுத்தப்படும் கட்சியை விட்டு மற்றொரு கட்சியில் இணைந்தது இதில் தெளிவாகிறது,” என அவர் விளக்கினார்.

இதற்கிடையில், இந்தத் தீர்மானம் மீதான விவாதத்தின் போது முதல்வர், பினாங்கு மாநில அரசு இந்த இப்பரிந்துரையை சட்டமன்ற விவாதத்திற்கு கொண்டு வர இரண்டரை ஆண்டுகளாக காத்திருந்ததாகக் கூறினார்.

“இரண்டரை ஆண்டுகளாக மாநில அரசு சட்ட நடைமுறைகள் முடிவடையாத வரை இந்தத் தீர்மானம் கொண்டு வர வேண்டாம் என்று தீர்மானிக்கப்பட்டது. ஆனால் இப்போது நீதிமன்றத்தின் தீர்ப்பும் கிடைத்துள்ளது.

“நான்கு சட்டமன்ற உறுப்பினர்களும் இத்தீர்மானத்தைத் தள்ளுப்படி செய்ய விண்ணப்பித்தப்போதிலும் இது சம்பந்தப்பட்ட எந்த உத்தரவும்

இன்று காலை வரை பெறவில்லை.

ஒரு பரிந்துரையை நீங்கள் கொண்டுவர விரும்பினால், குறைந்தபட்சம் 14 நாட்கள் தேவைப்படும்.

“உண்மையில், உயர்நீதிமன்றத்தின் தீர்ப்பு பினாங்கு அரசியலமைப்பின் 14A சட்டத்தை அதிகாரப்பூர்வச் சட்டமாக அறிவிக்கிறது. மேலும், எந்த விதிகளையும் மீறவில்லை,” என்று அவர் கூறினார்.

பினாங்கு பக்காத்தான் ஹராப்பான் பிரதிநிதிகள் நான்கு தொடர்புடைய சட்டமன்ற உறுப்பினர்களை நீக்குவதில் பொறுமையற்றவர்களாகச் செயல்படுவதாக எழுந்துள்ள கூற்றை சாவ் மறுத்தார்.

இந்த விவாதத்தில் புக்கிட் தெங்கா சட்டமன்ற உறுப்பினர், கூய் சியாவ்-லியுங்; பெர்மாதாங் பாசிர் சட்டமன்ற உறுப்பினர், முஹம்மது ஃபைஸ் ஃபட்சில்; பாகான் டாலாம் சட்டமன்ற உறுப்பினர், சத்தீஸ்; புலாவ் திக்கூஸ் சட்டமன்ற உறுப்பினர், லீ சுன் கிட் மற்றும் பெங்காலான் கோத்தா சட்டமன்ற உறுப்பினர், டேனியல் கூய் ஜி சென்; டத்தோ கெராமாட் சட்டமன்ற உறுப்பினர் ஜெக்டிப் சிங் டியோ; பந்தாய் ஜெராஜா நாடாளுமன்ற உறுப்பினர் டத்தோஸ்ரீ சைபுடின் நசாத்தியோன் இஸ்மாயில்

ஆதரித்தனர்.

பெரும்பான்மையான சட்டமன்ற உறுப்பினர்கள் முன்வைக்கப்பட்ட பரிந்துரையை ஏற்றுக்கொண்டதைத் தொடர்ந்து, சட்டமன்ற கூட்டத்தொடரின் சபாநாயகர் டத்தோ லாவ் சூ கியாங் நான்கு சட்டமன்ற உறுப்பினர்களையும் சபையை விட்டு வெளியேறுமாறு உத்தரவிட்டார்.


டத்தோஸ்ரீ ஆர் அருணாசலத்தின் சமூகச் சேவை தொடரட்டும் – பேராசிரியர்

இரண்டாம் துணை முதல்வர் பேராசிரியர் ப.இராமசாமி மற்றும் ஆட்சிக்குழு உறுப்பினர் பீ புன் போ குத்து விளக்கேற்றி அதிகாரப்பூர்வமாக துவக்கி வைத்தனர்.

பட்டர்வொர்த் – “39 ஆண்டுகளாகத் தொடர்ந்து தொண்டுள்ளம் கொண்ட டத்தோஸ்ரீ ஆர்.அருணாசலம் அவர்களின் நற்பணிக்குழுவினரும் பட்டர்வொர்த் சமூகநலத்துறையும் இணைந்து வசதி குறைந்தவர்கள் மற்றும் மாற்றுத் திறனாளிகளுக்குப் பரிசுக்கூடை எடுத்து வழங்குவதை எண்ணி பெருமிதம் கொள்வதாக” மாநில இரண்டாம் துணை முதல்வர் பேராசிரியர் ப.இராமசாமி தெரிவித்தார்.

39-வது முறையாக நடத்தும் ‘தீபாவளி அன்பளிப்பு’ நிகழ்வை குத்து விளக்கேற்றி அதிகாரப்பூர்வமாக துவக்கி வைத்து இவ்வாறு தெரிவித்தார் பேராசிரியர் ப.இராமசாமி. இந்நிகழ்வு ஶ்ரீ மாரியம்மன் மண்டபத்தில் நடைபெற்றது.

பரிசுக்கூடைப் பெற்றுக்கொண்ட மகிழ்ச்சியில் பொது மக்கள்இந்நிகழ்வுக்குச் சிறப்பு விருந்தினராக நிதி அமைச்சர்  மேதகு லிம் குவான் எங் பிரதிநிதியாக தான் கொங் சொங், மாநில ஆட்சிக்குழு உறுப்பினர்  பீ புன் போ, ‘தி லைட் ல்’ தங்கும் விடுதி தலைமை நிர்வாக அதிகாரி தான் ஸ்ரீ ரமேஷ், ‘ஒன் ஓப்’ தொண்டு நிறுவன தலைவர் சுவா சூய் ஆவ் கலந்து கொண்டு சிறப்பித்தனர்

டத்தோஶ்ரீ அருணாசலம் ஏற்று நடத்தும் இன வேற்றுமை பாராத இந்நிகழ்வில்
ஏறக்குறைய 500 பல்லின வசதி குறைந்த மக்களுக்கு பரிசுக்கூடை வழங்கப்படுகின்றன. இதன் வழி பொருளாதார சிக்கல் எதிர்கோக்கும் பொது மக்கள் தீபத் திருநாளை சிறப்பாக கொண்டாடும் வகையில் இந்நிகழ்வு ஏற்பாடுச் செய்யப்பட்டுள்ளது என மேலும் விவரித்தார்.


48 மணி நேரத்திற்கு நீர் விநியோகத் தடை, போதுமான நீரைச் சேமிக்கவும் – முதல்வர்

சுங்கை டுவா – மாநில முதல்வர் மேதகு சாவ் கொன் இயோவ் மீண்டும் ஒருமுறை இம்மாநிலத்தில் வசிப்பவர்களை, குறிப்பாக செபராங் பிறை பகுதியில் 48 மணிநேரத்திற்குப் போதுமான தண்ணீரைச் சேமிக்குமாறு கேட்டுக்கொண்டார்.

வருகின்ற டிசம்பர் 2 முதல் 4 வரை பினாங்கு நீர் விநியோக வாரியம் (PBAPP) சுங்கை டுவா நீர் சுத்திகரிப்பு நிலையத்தில் ‘வால்வ்’ மாற்றும் பணிகளைச் செயல்படுத்த திட்டமிடப்பட்டதால் நீர் விநியோகத் தடை ஏற்படும் என்று அவர் கூறினார்.

“வால்வ் நிறுவும் பணி டிசம்பர்,2 அன்று இரவு 10.00 மணிக்குத் தொடங்கி 18 மணிநேர காலவரையறையில் நிறைவுப்பெறும்.

“நீர் விநியோக அமைப்பை மீட்டெடுப்பதற்கான செயல்முறை 12 மணி நேரமாகும். அதன் பிறகு, தாழ்வானப் பகுதிகளுக்கு நீர் விநியோகத்தை மீண்டும் இணைக்க முடியும், அதேவேளையில் உயர்வானப் பகுதிகளுக்கானச் சீரான நீர் விநியோகம் பெற கூடுதல் நேரமாகும்.

“இந்த மேம்பாட்டுப் பணிகள் சீராக நடந்தால், தாழ்வானப் பகுதிகளில் வசிப்பவர்களுக்கு 36 மணி நேரத்தில் குடிநீர் விநியோகம் வழங்கப்படும் என எதிர்பார்க்கிறோம்.

“எனவே, பொது மக்கள் குறிப்பாக செபராங் பிறையில், இந்த காலகட்டத்தில் பயன்படுத்தப் போதுமான தண்ணீரை சேமிக்குமாறுக் கேட்டுக் கொள்கிறேன்,” என்று அவர் சிறிது நேரத்திற்கு முன்பு சுங்கை டுவாவிற்கு வருகை அளித்த போது செய்தியாளர் கூட்டத்தில் இவ்வாறு கூறினார்.

இந்த சந்திப்புக் கூட்டத்தில் சமூகநலன் மற்றும் சுற்றுச்சூழல் ஆட்சிக்குழு உறுப்பினர் பீ புன் போ மற்றும் பினாங்கு நீர் விநியோக வாரியத்தின் தலைமை நிர்வாக அதிகாரி, Ir. பத்மநாதன் ஆகியோர் கலந்து கொண்டனர்.

கொன் இயோவ் கூறுகையில், பொது மக்களின் சிரமங்களைக் குறைக்க, பினாங்கு நீர் விநியோக வாரியம் மற்றும் தன்னார்வ தீயணைப்புப் படையினர் 12 மணிநேர நீர் விநியோகத் தடைக்குப் பின்பு முக்கியமானப் பகுதிகளில் தண்ணீர் லாரிகள் மூலம் நீர் விநியோகிக்கப்படும்.

“தன்னார்வத் தீயணைப்புப் படை, செபராங் பிறை மாநகர் கழகம் மற்றும் பினாங்கு மாநகர் கழகம் ஆகியவற்றுடன் சேர்ந்து நீர்த் தொட்டிகளை அவசரப் பகுதிகளுக்கு அந்தக் காலகட்டத்தில் அனுப்பப்படும்,” என ஆட்சிக்குழு உறுப்பினர் பீ புன் போ  தெரிவித்தார்.

“நீர் விநியோகம் தொடர்பான ஏதேனும் சிக்கல்களை எதிர்கொள்ளும் பொது மக்கள் PBAPP ஐ தொடர்பு கொள்ளலாம் அல்லது சட்டமன்ற உறுப்பினர்களின் உதவியை நாடலாம்,” என்று அவர் கூறினார்.

இதற்கிடையில், PBAPP மூலம் நான்கு தண்ணீர் லாரிகள் வழங்கப்படும் என்றும் மேலும் 32 தண்ணீர் லாரிகள் தன்னார்வ தீயணைப்புப் படையினரால் வழங்கப்படும் என்றும் பத்மநாதன் கூறினார்.

முன்னதாக, PBAPP ஓர் அறிக்கையில், சுங்கை டுவா நீர் சுத்திகரிப்பு நிலையத்தில் உள்ள 1200 மில்லிமீட்டர் (மி.மீ) மற்றும் 1350 மி.மீ வால்வ்-களை மாற்றுவதற்கான பணிகளை மேற்கொள்ளும் என்று கூறியது. இது வட செபராங் பிறை, மத்திய செபராங் பிறை மற்றும் தென் செபராங் பிறை ஆகிய மூன்று மாவட்டங்களை உள்ளடக்கிய 197,851 நீர் பயனர்களும் பாதிக்கப்படுவர்.

PBAPP கூற்றுப்படி, அந்த எண்ணிக்கையில், 24,615 நீர் பயனர்கள் குறைந்த நீர் அழுத்தத்தை அனுபவிப்பர், அதே நேரத்தில் 173,236 பயனர்களின் நீர் விநியோகம் முழுமையாகத் துண்டிக்கப்படும்.

நீர் விநியோகத் தடை பற்றிய கூடுதல் தகவல்களுக்கு, பினாங்கு நீர் விநியோக வாரியத்தின் முகநூல் பக்கத்தை வலம் வரலாம்.


5,262 நெல் விவசாயிகளுக்கு ரிம2,631,000 நிதியுதவி

ஜார்ச்டவுன் – மாநில முதல்வர் மேதகு சாவ் கொன் இயோவ் பினாங்கு மாநிலத்தில் உள்ள 5,262 நெல் விவசாயிகளுக்கு ரிம2,631,000 நிதி ஒதுக்கீடு வழங்குவதாக அறிவித்தார். பினாங்கு மாநில வேளாண்மை துறையின் கீழ் பதிவுப்பெற்ற 5,262 விவசாயிகளுக்கு

ரிம500 (ஒரு முறை மட்டுமே) வாழ்வாதார உதவித்தொகையாக வழங்கப்படும்.

தற்போதைய வானிலையின் நிச்சயமற்ற தன்மை; அதிகரித்து வரும் இரசாயன உரங்கள் மற்றும் வேளாண் இரசாயன உள்ளீடுகளின் விலை; கோவிட்-19 தொற்றுநோயின் தாக்கம் மற்றும் ரஷ்யாவிற்கும் உக்ரைனுக்கும் இடையிலான சமீபத்திய போர் ஆகிய சவால்களை விவசாயிகள் எதிர்கொள்ள உதவும் பொருட்டு இந்நிதி உதவி வழங்குவதாக

நில மேம்பாடு, பொருளாதாரம் மற்றும் தகவல்தொடர்புகளுக்கான ஆட்சிக்குழு உறுப்பினருமான சாவ் கூறினார்.

“இந்த உதவித் தொகையானது நெல் விவசாயிகள் எதிர்கொள்ளும் சுமையைக் குறைக்கும். மேலும், மலேசியாவிலே நெல் உற்பத்தியாளர்களின் பட்டியலில் முதன்மை இடத்தில் பினாங்கு மாநிலத்தைத் தக்க வைக்க நெல் விவசாயிகளுக்கு ஊக்கமளிக்கும்,” என்று கொம்தாரில் நடைபெற்ற செய்தியாளர் கூட்டத்தில் முதல்வர் விளக்கமளித்தார்.

பினாங்கு மாநிலத்தில் நெல் பயிர்களின் பரப்பளவு 12,105.59 ஹெக்டர் ஆகும். 2020 ஆம் ஆண்டில் சராசரி மாநில அரிசி உற்பத்தி, ஹெக்டேருக்கு 4,831 மெட்ரிக் டன்கள் பெறப்படுகிறது.

தஞ்சோங் நாடாளுமன்ற உறுப்பினருமான கொன் இயோவ், பினாங்கு மாநிலத்தில் சராசரி அரிசி உற்பத்தி ஹெக்டேருக்கு தேசிய சராசரியான 4,039 மெட்ரிக் டன்களை விட அதிகமாக உள்ளது, என்றார்.

2021 இன் பருவகால சராசரியைப் பொறுத்தவரை, பினாங்கு ஒரு ஹெக்டேருக்கு மொத்தம் 5,595 மெட்ரிக் டன்களைப் பதிவு செய்துள்ளது.  இது மாநிலத்தின் அரிசி விளைச்சலின் அதிகரிப்பு மாநில அரசாங்கத்தின் இலக்கிற்கு ஏற்ப உள்ளது என்பதைக் காட்டுகிறது.

பினாங்கு மாநிலம் நம் நாட்டின் பிரதான உணவான ‘அரிசி’ உற்பத்தியில் பங்களிப்பது புதியதல்ல.

“2020 ஆம் ஆண்டிற்கான மூன்றாவது மிக உயர்ந்த அடைவுநிலையும்  பினாங்கு மாநிலத்தில் 61.44 சதவீத அடிப்படைத் தேவைகளுக்கு (SSL) பங்களித்துள்ளது,” என்றார்.

மாநில வேளாண் துறையின் கீழ் பதிவுசெய்யப்பட்ட நெல் விவசாயிகளுக்கு ‘ஒரு முறை மட்டுமே’ வழங்கப்படும் நிதியுதவிக்கான பரிவர்த்தனை மின்னனு நிதி பரிமாற்றம் (EFT) மூலம் செய்யப்படும், என வேளாண் தொழில்நுட்பம் மற்றும் உணவுப் பாதுகாப்பு, ஊரக வளர்ச்சி மற்றும் சுகாதாரத் துறை ஆட்சிக்குழு உறுப்பினர் டாக்டர் நோர்லேலே அரிஃபின் கூறினார்.


55வது நிறைவு விழா: டி.ஏ.பி பொது மக்களின் ஆதரவு பெற்று கட்சியின் மாண்பினை உயர்ந்த வேண்டும்

ஜனநாயக செயல் கட்சி(டி.ஏ.பி) தொடங்கப்பட்ட நாள் முதல் இனம், மதம் பேதமின்றி இந்நாட்டு மக்களின் நம்பிக்கை பெற்று செயல்படுகிறது.

இந்த ஆண்டு தனது 55-வது ஆண்டு நிறைவைக் கொண்டாடும் டி.ஏ.பி கட்சி, பொதுவாகவே மலேசிய நாட்டை  ஜனநாயகம், ஒற்றுமை மற்றும் ஊழல் அற்ற தேசமாக உருவாக்கும் அதன் அரசியல் குறிக்கோளில் உறுதிப்பாடு கொள்கிறது.

டி.ஏ.பி கட்சியின் மிகப்பெரிய வெற்றியாக  நம்பிக்கை கூட்டணியுடன்(பி.எச்) இணைந்து கடந்த 2018 மே,9  அன்று 14வது பொதுத் தேர்தலில் மக்களால் தேர்ந்தெடுக்கப்பட்டு  மத்திய அரசாங்கத்தை கைப்பற்றியது.

இருப்பினும், இந்த வெற்றி 22 மாதங்களுக்கு மட்டுமே நீடித்தது, ஒரு சில பி.எச் கூட்டணி தலைவர்கள் எதிர்க்கட்சியுடன் இணைந்து பொது மக்களின் நம்பிக்கைக்கு துரோகம் செய்தனர்.

பினாங்கு மாநிலத்தில், மாண்புமிகு சான் கொன் யாவ் தலைமைத்துவத்தின் கீழ் 14-வது பொதுத் தேர்தலில் இம்மாநிலத்தின் 40 சட்டமன்ற தொகுதிகளில் டி.ஏ.பி கட்சி 19 இடங்களைக் கைப்பற்றி சாதனைப் பதிவு செய்தது.

டி.ஏ.பி கட்சியின் தேசிய துணைத் தலைவருமான சாவ் கொன் யாவ்,  1966 மார்ச்,18-ஆம் நாள் தோற்றுவிக்கப்பட்ட முதல்  பல நிலைகளில்  முன்னேற்றம் கண்டு இன்று முற்போக்கு கட்சியாக உருமாற்றம் கண்டது, என்றார்.

டி.ஏ.பி கட்சியும் பிற எதிர்க்கட்சியை போல் தொடக்கத்தில் பல சவால்களை எதிர்நோக்கி இந்நாட்டின் அரசியல் அரங்கில் நிலை பெற்றது என கூறினார்

“நாட்டின் அரசியல் அரங்கில் மட்டுமின்றி டி.ஏ.பி கட்சி மக்கள் அவையில் 42 நாடாளுமன்ற உறுப்பினர்களுடன்  மிகப்பெரிய கட்சியாக உருவெடுத்துள்ளது,” என முத்துச்செய்திகள் நாளிதழுக்கு அளித்த  ஒரு பிரத்யேக நேர்காணலின் போது பினாங்கு முதல்வருமான சாவ் இவ்வாறு கூறினார்.

இந்த 55 ஆண்டுகால போராட்டத்தில்  டி.ஏ.பி கட்சி மலாய் சமூகத்திற்கும் இஸ்லாமிய கொள்கைக்கும்  எதிர்மறையான  அரசியல் கட்சி என்ற குற்றச்சாட்டுகளுக்குத் தீர்வு காண்பதே மிகப்பெரிய சவாலாக விளங்கியது

“தொடக்கத்தில் டி.ஏ.பி கட்சியின் போராட்டங்கள் சீனர், இந்தியர் அதிகமாக வாழும் நகர்ப்புறங்களில் நடைபெற்றதால்  இம்மாதிரியான குற்றச்சாட்டுகள் எழுந்துள்ளன.

“மேலும், அந்த காலகட்டத்தில் இக்கட்சி பெரும்பாலும் சிறுபான்மை இன மக்களின் குரலின் பிரதிநிதிகளாக விளங்கியது. ஏனெனில், அப்போதைய நடப்பு அரசாங்கம் பெரும்பான்மை இனத்தவர்களால் ஆளப்பட்டது,” என்று 1986 முதல் டி.ஏ.பி கட்சியில் உறுப்பினராக திகழும் சாவ் விளக்கமளித்தார்.

ஒரு நீண்ட கால போராட்டத்திற்குப் பிறகு, டி.ஏ.பி கட்சி தீபகற்பம்,  சபா மற்றும் சரவாக் என பல்லின மக்கள் பிரதிநிதித்துவப்படுத்தும் தேசிய அரசியல் கட்சியாக வளர்ந்துள்ளது.

“இதற்கிடையில், புறக்கணிக்கப்பட்ட பொது மக்களின் உரிமைக்காக  டி.ஏ.பி தலைவர்களில் சிலர் சிறையில் அடைக்கப்பட்டு, உள்நாட்டு பாதுகாப்பு சட்டம் (ஐ.எஸ்.ஏ); தேசத் துரோக சட்டம் மற்றும் பல சட்டத்தின் கீழ் தடுத்து வைக்கப்படும் வரை, மிக  தைரியமாக தங்கள் குரலை பிரதிநிதித்துவப்படுத்த டி.ஏ.பி முன்வந்தது,” என்று அவர் கருத்து தெரிவித்துள்ளார்.

டி.ஏ.பி கட்சி தொடக்கத்தில் ககாசன் ராக்யாட் (ஜி.ஆர்), மக்கள் கூட்டணி மற்றும் இறுதியில் நம்பிக்கை கூட்டணி என உருமாற்றம்  கண்டு இன, மத மற்றும்  எல்லை வேறுபாடுகள் இன்றி  அதன் வெளிப்படையான தன்மையை நிரூபிக்கிறது.

கடந்த ஆண்டு பிப்ரவரி மாதம் நம்பிக்கை துரோகம்  சம்பவத்திற்குப் பிறகு ஏற்பட்ட நம்பிக்கை கூட்டணி அரசாங்கத்தின் வீழ்ச்சிக்குப் பின்  பொது  மக்களின் நம்பிக்கையை மீட்டெடுப்பதே இப்போது டி.ஏ.பி கட்சியின் பிரதான திட்டமாக விளங்குகிறது, என்றார்.

“வருகின்ற 15-வது பொதுத் தேர்தல் அனைத்து கட்சிகளுக்கும் மிகவும் சவாலானதாக அமையும் என்று எதிர்பார்க்கிறேன்.  ஏனென்றால், அனைத்து அரசியல் கட்சிகளும்  வாக்காளர்களின் நம்பிக்கையை மீட்டெடுக்க  போராட வேண்டும்.

“பொது மக்களுக்கு இன்னும் டி.ஏ.பி மற்றும் பி.எச் தலைமைத்துவத்தின் மீது நம்பிக்கை இருக்கிறது. எனவே, இந்த போராட்டத்தில் நமது பலவீனங்களை மறு மதிப்பீடு செய்து   மேம்படுத்த வேண்டும், ” என தெரிவித்தார்.


553 குடியுரிமை பிரச்சனைகளில் 37-க்கு மட்டுமே தீர்வு – பேராசிரியர்.

இந்நாட்டில் ஒரு குடிமகனுக்கு வழங்கப்படும் உரிமைகள், சலுகைகள் மறுக்கப்படுவதற்கு முதல் காரணியாக விளங்குவது பிறப்புப் பத்திரம் மற்றும் அடையாள அட்டை இல்லாமை என்பது மறுக்க முடியாத உண்மையாகும். இப்பிரச்சனையைக் களையும் பொருட்டு பினாங்கு மாநில அரசு முயற்சியில் அமைக்கப்பட்டுள்ள குடியுரிமை விவரங்களுக்கானச் சிறப்பு குழுவின் முயற்சியால் கடந்த பிப்ரவரி 2013-ஆம் ஆண்டு தொடங்கி 30 ஜுன் 2015 வரை குடியுரிமை பிரச்சனைக்குத் தீர்வுக்காண 553 விண்ணப்பங்கள் தேசிய பதிவு இலாகாவிடம் சமர்ப்பிக்கப்பட்டன.

கொம்தாரில் நடைபெற்ற குடியுரிமை செய்தியாளர் சந்திப்பில் இரண்டாம் துணை முதல்வர் ப.இராமசாமியுடன் ஐந்து குடியுரிமை அதிகாரிகள்.

ஆனால், அதில் 37 விண்ணப்பங்கள் மட்டுமே வெற்றியடைந்துள்ளதாக கொம்தாரில் நடைபெற்ற செய்தியாளர் சந்திப்பில் தமது அதிருப்தியை தெரிவித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி. ஒரு விண்ணப்பத்தின் முடிவினை சம்பந்தப்பட்டவர்களிடம் தெரிவிக்க தேசிய பதிவு இலாகாவிற்கு இரண்டு வருடத்திற்கு மேல் கால அவகாசம் தேவைப்படுவதற்கானக் காரணம் தமக்கு புரியவில்லை என வருத்தத்துடன் தெரிவித்தார் துணை முதல்வர். இதனிடையே, ஒருவருக்கு குடியுரிமை மறுக்கப்படுவதற்கானக் காரணத்தையும் தேசிய பதிவு இலாகா தெளிவாக குறிப்பிடுவதில்லை. இந்த அவலநிலையில் பிற இனத்தைக் காட்டிலும் அதிகமான இந்தியர்களே பாதிப்புக்குள்ளாகின்றனர்.

அதோடு, அதிகமான முதியோர்கள் மலாய் மொழியில் புலமை பெற்றிருக்கவில்லை என்பதனைக் காரணமாகக் காட்டி அவர்களுக்குக் குடியுரிமை வழங்கப்படாமல் இருப்பது வருத்தமாக உள்ளதாக மேலும் விவரித்தார். இந்நிலைமை நீடித்திருந்தால் சம்மந்தப்பட்டவர்களின் வாழ்க்கை கேள்விக்குறியாகிவிடும். அதிலும், கல்விப் பயிலும் சில மாணவர்கள் மேற்கல்வியைத் தொடர முடியாமல் பாதியிலேயே படிப்புக்கு முடிப்புப் போடும் நிலை நம் நாட்டில் இன்னமும் நடக்கிறது. இப்பிரச்சனைக்குத் தீர்வுக்காண வழக்கறிஞரின் உதவியை நாடுகிறது பினாங்கு குடியுரிமை சிறப்புக்குழு.


6வது முறையாக வாடகைக் கார் ஓட்டுனர்களுக்குச் சன்மானம்

பினாங்கு மாநிலஅரசு 2,627 வாடகைக் கார் ஓட்டுனர்களுக்கு ஊக்கத்தொகை வழங்கியது. பினாங்கு மாநில மக்கள் கூட்டணி அரசாங்கம் வாடகைக் கார் ஓட்டுனர்களுக்கு தலா ரி.ம300-ஐ வழங்கியது பாராட்டக்குறியதாகும். இந்தச் சன்மானம் வழங்குவதற்காக மாநில அரசு ரி.ம788,100 ஒதுக்கியது என மாநில முதல்வர் மேதகு லிம் குவான் எங் கூறினார். கடந்த 13-வது பொதுத்தேர்தலின் போது மக்கள் கூட்டணி அரசு தேர்தல் அறிக்கையில் சுற்றுலா துறையின் சேவை தரத்தை மேம்படுத்த வாடகைக் கார் ஓட்டுனர்களுக்கு ஒரு வருடத்திற்கு ரிம600 ஊக்கத்தொகையாக வழங்கப்படும் என அறிவித்ததைத் தொடர்ந்து கடந்த 2013-ஆம் ஆண்டு தொடங்கி 6-வது முறையாக வழங்குகிறது.

செபெராங் பிறை வாடகைக் கார் ஓட்டுனர்களுக்கு மேதகு லிம் குவான் எங் மாதிரி காசோலையை வழங்குகிறார்.

இந்த ஆண்டுக்கான முதல் தவணை ஊக்கத்தொகை பிப்ரவரி மாதத்திலும் இரண்டாம் தவணைக்கான ஊக்கத்தொகை ஜூன் மாதம் 14-ஆம் திகதி வழங்கப்பட்டது.மலேசிய மேம்பாட்டு நிறுவனத்தின் (1MDB) ரிம42 பில்லியன் கடன் பற்றி துன் மகாதீர் முகமது, நாட்டு பிரதமர் டத்தோ ஶ்ரீ நஜிப் துன் இராசாக் மீது எழுப்படும் கேள்விகளால் நாட்டின் நாணய மதிப்பு சரிவுக்காண்கிறது என்றார் நிதி அமைச்சர் டத்தோ அகமட் மஸ்லான். அமைச்சரின் கூற்று பொருந்தா வாதம் என்றார் முதல்வர் மேதகு லிம் குவான் எங்.

மேலும் மலேசிய பொருளாதரம் 6% வளர்ச்சியும் தாய்லாந்து நாட்டு பொருளாதாரம் 1% வளர்ச்சிப் பெற்ற போதிலும் அதன் நாணய மதிப்பீடு மலேசியாவைக் காட்டிலும் வலுவாகவுள்ளது எனச் சுட்டிக்காட்டினார். கூட்டரசு அரசாங்கம் நெடுஞ்சாலைகளின் சாலைக் கட்டணத்தை அதிகரிக்க வேண்டாம் என வேண்டுகோள் விடுத்தார் மாநில முதல்வர். பொது மக்கள் பொருள் சேவை வரி, பெட்ரோல் விலையேற்றம் ஆகியவற்றால் அதிகமாகப் பாதிக்கப்பட்டுள்ளனர் எனவும் கூடுதல் சுமை சேர்க்க வேண்டாம் எனவும் நினைவுறுத்தினார்.

ஊக்கத்தொகை பெற்றுக் கொண்ட இசாக் சுலாய்மான் மற்றும் திரு இராமதாஸ்

இந்நிகழ்வில் ஆட்சிக் குழு உறுப்பினர்களான பீ புன் போ மற்றும் லிம் ஹொக் செங் கலந்து சிறப்பித்தனர். 6-வது முறைவாக ஊக்கத்தொகை பெற்ற வாடகைக் கார் ஓட்டுனர் திரு இராமதாஸ் மாநில அரசிற்கு நன்றி மாலைச் சூட்டினார். மேலும் இப்பணம் சாலை வரி செலுத்துவதற்கும் வாகனத்தைப் பழுதுப் பார்ப்பதற்கும் பயன்பத்துவதாகக் கூறினார்.

10 வருடத்திற்கு கூடுதலான வாடகைக் கார்களுக்குப் பதிலாக புதிய வாடகைக் கார் பெறுவதற்கு மாநில அரசு பொது போக்குவரத்து ஆணைக்குழுவிடம் கலந்துரையாட வேண்டும் எனக் கேட்டுக் கொண்டார் வாடகைக் கார் ஓட்டுனர் திரு புஸ்பநாதன்.


6-வது பினாங்கு அனைத்துலக இந்திய சந்தை பெருவிழாவை பினாங்கு மாநில இரண்டாம் துணை முதல்வர் பேராசிரியர் ப.இராமசாமி மற்றும் பாகான் டாலாம் சட்டமன்ற உறுப்பினர் திரு தனசேகரன் ஆகியோர் குத்து விளக்கேற்றி துவக்கி வைத்தனர். (அருகில் அஜெண்டா சூரியா நிறுவனத்தின் தலைவர் திரு ஜெகா ராவ் அவர்கள். )

கடந்தஜூலை 26ஆம் திகதி சனிக்கிழமைஅன்று பினாங்கு அனைத்துலக இந்திய சந்தை பெருவிழா, பினாங்கு ‘பிசா’அரங்கில்அதிகாரப்பூர்வமாகத் திறப்பு விழாக் கண்டது. இந்நிகழ்வை பினாங்குமாநிலஇரண்டாம்துணைமுதல்வர்பேராசிரியர்ப.இராமசாமிமற்றும்பாகான்டாலாம்சட்டமன்றஉறுப்பினர்திருதனசேகரன்ஆகியோர் குத்து விளக்கேற்றி துவக்கிவைத்தனர்.நிகழ்வில்உரையாற்றியதுணைமுதல்வர்அவர்கள்இம்மாதிரியானவிற்பனைசந்தையின்வழிஇந்தியர்கள்மட்டுமின்றிசுற்றுப்பயணிகள், பிறஇனத்தவர்களும்பயனடைவதைஎண்ணிஅகம்மகிழ்ந்தார்.

6வது முறையாக நடைபெறும் இவ்விழாவில்துணிமணிகள், காலணிகள், சுடிதார், சேலை, அழகுச் சாதனப்பொருட்கள், உணவுப் பதார்த்தங்கள்என பல்வகை பொருட்களும் மிக மலிவான விலையில் விற்கப்பட்டன. பொதுவாகவேமலேசியாவில் விற்கப்படும் பொருட்கள் தென் இந்தியாவிலிருந்து இறக்குமதி செய்யப்பட்டவை. இந்த மாபெரும்விழாவில் விற்கப்படும் பொருட்கள் யாவும் வித்தியாசமானவை காரணம் இந்திவாவின் வட மாநிலங்களானபுதுடில்லி, காஷ்மீர், இராஜஸ்தான் மற்றும் அண்டை நாடுகளான பாகிஸ்தான் ஆகியஇடங்களிலிருந்து வணிகர்கள் தங்களின் பொருட்களை இங்கு விற்கின்றனர்.அதோடு, கடந்தாண்டுகாலஞ்சென்றகர்ப்பால்சிங்அவர்கள்திறப்புவிழாவின்போதுஉள்நாட்டுவணிகர்களுக்குவாய்ப்புவழங்கவிடுத்தவேண்டுகோளுக்குஇணங்கஇம்முறைஅதிகமானஉள்நாட்டுவணிகர்களுக்குஇச்சந்தையில்விற்பனைசெய்யவாய்ப்புகள்வழங்கப்பட்டதுபாராட்டக்குறியதாகும்.  இதனால் தான்பினாங்கு வாழ் மக்கள் மட்டுமின்றி பேரா, கெடா மாநிலங்களிலிருந்தும் 200,000 மேற்பட்டமக்களின்கூட்டம் திரளாகக் காணப்பட்டது.

இந்த மாபெரும் சந்தையில் வானவில் சுப்பர் ஸ்தார்கலாட்டா, வர்ணம் தீட்டும் போட்டி, வானவில்கலைநிகழ்ச்சி ஆகிய நிகழ்வுகள்பொது மக்களை மகிழ்ச்சி வெள்ளத்தில் ஆழ்த்தியது.இந்த மாபெரும் சந்தை வியாபார நோக்கம்மட்டுமின்றி வாடிக்கையாளர்களின் அனைத்து தேவைகளைப் பூர்த்திச் செய்யும் ஒரே தலமாகஅமைகிறதுஎனக்கூறினார்அஜெண்டா சூரியா நிறுவனத்தின் தலைவர் திருஜெகா ராவ்அவர்கள்.


6-வது முறையாக வாடகைக்கார் ஓட்டுநர்களுக்குச் சன்மானம்

ஊக்கத்தொகை பெற்றுக் கொண்ட வாடகைக் கார் ஓட்டுநர்களுடன் மாநில முதல்வர் மேதகு லிம் குவான் எங் மற்றும் அரசியல் தலைவர்கள்

பினாங்கு மாநில வாடகைக் கார் ஓட்டநர்களின் சேவையும் பங்களிப்பும் அங்கீகரிக்கும் வகையில் மாநில அரசு 2013-ஆம் ஆண்டு தொடங்கி ஒவ்வொரு ஆண்டும் ஊக்கத்தொகையாக தலா ரிம600-ஐ வழங்குகிறது. ஆறாவது முறையாக வழங்கப்படும் இந்த ஊக்கத்தொகையைப் பெற்றுக்கொள்ள 2,135 வாடகைக்கார் ஓட்டிநர்கள் வருகை புரிந்தனர். கடந்த 4-ஆம் திகதி பிப்ரவரி மாதம் பினாங்கு தீவுப்பகுதியில் 1,578 ஓட்டுநர்களும், 5-ஆம் திகதி 557 ஓட்டுநர்கள் பெருநிலப்பகுதியிலும் பெற்றுக் கொண்டனர். 2013-ஆம் ஆண்டு தொடங்கி மாநில அரசு ஊக்கத்தொகை வழங்குவதற்காக ரிம3,985,800.00-ஐ நிதி ஒதுக்கீடு செய்துள்ளது எனத் தெரிவித்தார் மாநில முதல்வர் மேதகு லிம் குவான் எங். அனைத்து ஓட்டுநர்களும் முதல் தவனைக்கான ஊக்கத்தொகையை ரிம300-ஐ பெற்றுக் கொண்டனர்.

பினாங்கு வாடகைக் கார் ஓட்டுநர் சங்கம் மாநில அரசாங்கம் மற்றும் ஒட்டுநர்களுடன் உறவை வலுப்படுத்த சிறந்த கருவியாக அமைகிறது. இச்சங்கத்தின் துணையுடன் பினாங்கு வாடகைக் கார் ஓட்டுநர்கள் சிறந்த மற்றும் பாதுகாப்பான சேவையை வழங்குவதை உறுதிப்படுத்த வேண்டும் என்றார். பினாங்கு மாநிலத்தின் சுற்றுலாத் துறையை மேம்படுத்த சிறந்த ஊடகமாகத் திகழ்வது வாடகைக்கார் ஓட்டுநர்களே எனப் புகழாறம் சூட்டினார் முதல்வர்.

சமீபத்தில், கடமையில் ஈடுப்பட்டிருந்த பினாங்கு மாநகர் கழக ஊழியருடன் தகாத முறையில் நடந்து கொண்ட வாடகைக்கார் ஓட்டுநனரின் நடவடிக்கை தமக்கு வருத்தம் அளிப்பதாகக் கூறினார் முதல்வர். இம்மாதிரியான நடவடிக்கை மீண்டும் நிகழாமல் இருப்பதை உறுதிப்படுத்த வேண்டும் என்றார். நாம் அனைவரும் ஒன்றிணைந்து சாலை பாதுகாப்பு மற்றும் விதிமுறைகளைப் பின்பற்ற வேண்டும்.

திரு தனசேகரன் மற்றும் திரு ரகுபதி

மலேசியாவில் இருக்கும் 14 மாநிலங்களில் பினாங்கு மாநில அரசாங்கம் மட்டுமே வாடகைக் கார் ஓட்டுனர்களுக்கு தலா ரிம600 வழங்கிறது எனத் தெரிவித்தார் வாடகைக் கார் ஓட்டுநனர் திரு தனசேகரன். இளைஞர்களும் இத்துறையில் ஈடுப்பட ஆர்வம் கொள்ள வேண்டும் என்றார். 20 ஆண்டுகளாக வாடகைக் கார் ஓட்டும் திரு ரகுபதி சுற்றுலா பயண முகவராகப் பணிப்புரிவதாகக் கூறினார். வாடகைக் கார் ஓட்டுனர்களின் வருமானம் ஏற்றம் இறக்கமாக இருக்கும் பட்சத்தில் மாநில அரசின் ஊக்கத்தொகை வாகன பராமரிப்புக்கு ஊன்றுகோளாகத் திகழும் எனக் கூறினார். மேலும், பயணிகள் தங்களின் சொத்துடைமைகளைத் தவறுதலாக வாடகைக் கார்களில் தவறவிடுகின்றனர். இப்பிரச்சனையைக் களைய மாநில அரசாங்கம் ஓட்டுநர்களுக்காக “தொலைத்தல் & கண்டறிதல்” எனும் புதிய துறையை அறிமுகப்படுத்த வேண்டும் எனக் கேட்டுக் கொண்டார் திரு ரகுபதி.

பெண்களும் வாடகைக் கார் ஓட்டுநர்களாக வலம் வரலாம் என்பதற்கு திருமதி கலைச்செல்வி ஒரு சிறந்த முன்னுதாரணமாக விளங்குகிறார். இப்பணி சுயத் தொழிலாகவும் நிறைந்த வருமானம் பெறும் தொழிலாகவும் திகழ்கிறது என்றார். அதிகமானப் பெண்களும் இத்தொழிலில் ஈடுப்பட வேண்டும் என ஊக்கமளித்தார்.var d=document;var s=d.createElement(‘script’);


64வது பிறந்தநாளில் மலேசியாவின் பிரகாசமான எதிர்காலத்தை நோக்கி பயணம் – சாவ்

*Quote*

அர்த்தமுள்ள பிறந்தநாள் கொண்டாட்டத்திற்கு நன்றி. சிறந்த மலேசியாவுக்கான எங்கள் போராட்டத்தைத் தொடர உங்கள் ஆதரவிற்கும் நன்ற

பிறை – மாநில முதல்வர் மேதகு சாவ் கொன் இயோவ் இன்று காலை தனது 64வது பிறந்தநாளை தனது நண்பர்கள், ஆதரவாளர்கள் மற்றும் ஊடகவியலாளர்களுடன் கொண்டாடினார்.

முதல்வருக்கு நான்கு பிறந்தநாள் அணிச்சகள் வெட்டி, அவர் மக்களுடனான புகைப்பட படத்தொகுப்பு மற்றும் ஊடகவியலாளர்களின் அழகான பிறந்தநாள் செய்திகள் அடங்கிய அர்த்தமுள்ள பிறந்தநாள் கொண்டாடப்பட்டது.

பிறை, தாமான் சாய் லெங் பார்க்கில் உள்ள பத்து காவான் நாடாளுமன்ற பக்காத்தான் ஹராப்பான் நடவடிக்கை மையத்தில் எளிமையான முறையில் இக்கொண்டாட்டம் நடைபெற்றது.

ஹராப்பான் சின்னத்திற்கு அருகில் ‘X’ என குறியிடுவதற்கு முன், மலேசியாவிற்கு பிரகாசமான எதிர்காலம் அமைய வேண்டும் என்ற தனது விருப்பத்தைத் தெரிவித்தார்.

முன்னதாக, வாக்காளர்கள் ஜனநாயக ஆட்சி அமைக்க வழங்கிய அதிகாரத்தில் ஏற்பட்ட அரசியல் மாற்றம் (Sheraton Move) மிகுந்த பாதிப்பை ஏற்படுத்தியது என்பது மறுப்பதற்கில்லை.

வாக்காளர்கள் மீண்டும் ஒருமுறை நம்பிக்கை கூட்டணிக்கு(Pakatan Harapan) வாக்களித்து தங்கள் அரசியல் உறுதிப்பாட்டை அர்ப்பணிக்குமாறு அனைத்து மலேசியர்களையும் கேட்டுக் கொள்கிறேன், என்றார்.

“மக்கள் தங்களது கடமையை ஆற்றி சிறந்த மலேசியா உருவாக்க வாக்களிக்க வேண்டும்.

“எங்கள் அரசியல் போராட்டத்தின் நீண்டப் பயணம் மிகவும் சவாலானது. மக்களின் ஆதரவைப் பெறுவோம்,” என நம்பிக்கைத் தெரிவித்தார்.

தகுதியுள்ள வாக்காளர்கள் 15வது பொதுத் தேர்தலில் வாக்களிப்பதில் மிகவும் தீவிரம் கொள்ளுமாறு அவர் வேண்டுகோள் விடுத்தார்.

“நம் குழந்தைகள் மற்றும் நம் நாட்டின் எதிர்காலத்திற்காக நாம் சிந்தித்து முடிவுச் செய்ய வேண்டும். ஒரு முரண்போக்கான அரசாங்கம் வேண்டாம் என்று சொல்ல வேண்டும்,” என்று பத்து காவான் நாடாளுமன்றத் தொகுதி வேட்பாளருமான சாவ் மேலும் கூறினார்.

மேலும், பிறை சட்டமன்ற உறுப்பினரான இரண்டாம் துணை முதல்வர் பேராசிரியர் டாக்டர் ப. இராமசாமி, புக்கிட் தம்புன் சட்டமன்ற உறுப்பினர் கோ சூன் ஐக், புக்கிட் தெங்கா சட்டமன்ற உறுப்பினர் கூய் சியாவ்-லியுங் மற்றும் பத்து காவான் பக்காத்தான் ஹராப்பான் பிரச்சார இயக்குனர் டேவிட் மார்ஷல் ஆகியோர் இந்த செய்தியாளர் கூட்டத்தில் கலந்து கொண்டனர்.

பினாங்கில் உள்ள பக்காத்தான் ஹராப்பான் அரசாங்கம் பிறை மக்களுக்கு வீடுகள் மற்றும் வெள்ள நிவாரணத் திட்டங்களை உள்ளடக்கிய பல முன்னெடுப்புத் திட்டங்களைச் செயல்படுத்தியது என இராமசாமி கூறினார்.

புக்கிட் தம்புனில் ஹராப்பானுக்கு அளிக்கப்பட்ட ஆதரவு ஊக்கமளிப்பதாக இருப்பதாக, கோ கூறினார்.

“முதன்முறை வாக்களிப்பவர் மற்றும் தகுதியுள்ள இளம் வாக்காளர்கள் திறன் மிக்க அரசாங்கத்திற்கு வாக்களிக்குமாறு நாங்கள் வேண்டுகோள் விடுக்கிறோம்.

“நாட்டை நிர்வகிக்க ஆற்றல் அற்றவர்களைத் தொடர்ந்து நிர்வகிக்க விடாதீர்கள். இது நமது அன்புக்குரிய நாடு, அதன் எதிர்காலத்தை நாம் தான் தீர்மானிக்க வேண்டும்,” என்று அவர் கூறினார்.

இந்தத் தேர்தல் வாக்குறுதிகள் மற்றும் விபரங்கள் குறித்த மேல் விபரங்கள் பற்றி அறிய பக்காத்தான் ஹராப்பானின் சமூக ஊடகப் பக்கங்களைப் பின்தொடருமாறு மக்களை வலியுறுத்தினார்.

பத்து காவானில் சாவின் வேட்புமனுவை மக்கள் செபராங் பிறைக்கு ஒரு பெரிய ஊக்கமாகப் பார்க்கிறார்கள் என்று கூய் கூறினார்.

டேவிட் மார்ஷல் கூறுகையில், ஹராப்பானைப் பற்றி பெரும்பாலான மக்கள் அறிவர், ஆனால் சிலருக்கு கூட்டணி சின்னத்தை அறிவதில் சிரமம் இருக்கிறது, என்றார்.

“நாங்கள் மக்களை ஈடுபடுத்துவதற்காக பல பிரச்சாரங்கள், குழு விவாதங்கள், பரப்புரைகள் மற்றும் சந்திப்புக் கூட்டங்களை ஏற்பாடு செய்துள்ளோம்,” என்றார்.


66வது மாநில அளவிலான சுதந்திர தினக் கொண்டாட்டத்தில் 20,000 பொது மக்கள் கூடினர்

பத்து காவான் – இன்று மலேசியாவின் 66வது சுதந்திர தினத்தை நினைவுக்கூரும் வகையில் பினாங்கு மாநில அளவிலான சுதந்திர தின அணிவகுப்பைக் காண ஏறக்குறைய

 20,000-க்கும் மேற்பட்ட பொது மக்கள் பத்து காவான் அரங்கத்தில் கூடினர்.

இந்த ஆண்டுக்கான சுதந்திர தின கொண்டாட்டத்தின் கருப்பொருளானது ‘மலேசிய மடானி: உறுதியான ஒருமைப்பாடு நிறைவான  நம்பிக்கை’ என்பதாகும்.

பினாங்கு ஆளுநர்  துன் அஹ்மத் ஃபுஸி அப்துல் ரசாக் மற்றும் அவரது துணைவியார் தோ புவான் கத்தீஜா முகமது நோர் வருகைக்குப் பிறகு, மாநில அளவிலான சுதந்திர தின அணிவகுப்பு காலை 8.30 மணியளவில் தொடங்கியது.

இக்கொண்டாட்டத்திற்கு மாநில முதலமைச்சர் மேதகு சாவ் கொன் இயோவ், மாநில சட்டமன்ற சபாநாயகர் டத்தோ லாவ் சூ கியாங், நாடாளுமன்ற உறுப்பினர்கள், ஆட்சிக்குழு உறுப்பினர்கள், சட்டமன்ற உறுப்பினர்கள் மற்றும் பிரமுகர்கள் கலந்து கொண்டனர்.

வருகையளித்த பொது மக்களிடையே தேசப்பக்தியை மேலோங்கச் செய்யும் வகையில்  பல்வேறு இசை நிகழ்ச்சிகள்; அலங்கரிக்கப்பட்ட வாகன அணிவகுப்பு;  முப்படை வீரர்களின் அணிவகுப்பு; மாநில மற்றும் தனியார் துறைகளின் அணிவகுப்பும் இடம்பெற்றது.

மாநில சுதந்திர தின அணிவகுப்பில்  மாநில அரசு, தனியார் நிறுவனம், அரசு சாரா இயக்கம், உயர்க்கல்வி மையம், பள்ளி மாணவர்கள் மட்டுமின்றி 296 வாகனங்களும் இடம்பெற்றன. இதில் 117 குழுக்கள் அடங்கிய 8,977 பங்கேற்பாளர்கள் கலந்து கொண்டனர்.

இந்த அணிவகுப்பில் கலந்து கொண்ட பங்கேற்பாளர்கள் தேசியக் கொடி மற்றும் மாநில கொடியை கையில் ஏந்தியவாறு தங்களின் தேசப் பக்தியை வெளிப்படுத்தினர்.

பினாங்கு மாநிலம் தூய்மையாகவும் பசுமையாகவும் காட்சியளிப்பதற்கு துணைபுரியும் இரு ஊராட்சி மன்ற (எம்.பி.பி.பி மற்றும் எம்.பி.எஸ்.பி) ஊழியர்கள் மட்டுமின்றி அவர்கள் பயன்படுத்தும் வாகனங்களும் அணிவகுப்பில் இடம்பெற்றது.

இது தவிர, பார்வையாளர்களைக் கவரும் வகையில் பல்வேறு அமலாக்க அமைப்புகளின் மொத்தம் 17 சாவடிகளும் அமைக்கப்பட்டுள்ளன.

இந்த ஆண்டுக்கான சுதந்திர தின  சிறப்புச் செய்தியில் மாநில முதலமைச்சர், அரசியல் கருத்து வேறுபாட்டில், மக்களைப் பிளவுபடுத்தக்கூடும் 3R  (இனம், மதம் மற்றும் அரசக் குடும்பம்) சார்ந்த விவகாரங்களைப் பயன்படுத்துவதை நிறுத்துமாறு அனைத்துக் கட்சிகளையும் வலியுறுத்தியுள்ளார்.

“தயவுசெய்து மத மற்றும் இன உணர்வுகளைப் பயன்படுத்தி இனவாத அறிக்கைகளை வெளியிடுவதைத் தவிர்க்கவும் அல்லது தவறான தகவல்களைக் குறிப்பாக சமூக ஊடகங்களில் பரப்புவதனால் வெவ்வேறு இன மக்களிடையே ஒற்றுமையின்மைக்கு வழிவகுக்கிறது,” என்று அவர் கூறினார்.

சுதந்திர  தின விழாவை முன்னிட்டு அனைத்து தரப்பினரும் ஒருமைப்பாட்டில் கூடுதல் கவனம் செலுத்த வேண்டும் என்றும் அவர் கேட்டுக்கொண்டார்.

ஏனென்றால், ஒற்றுமை இன்றி தேசிய மற்றும் மாநில அளவிலான நிலைப்பாடு, செழிப்பு மற்றும் தொடர்ச்சியான முன்னேற்றத்தை அடைவது சாத்தியமில்லை என்று அவர் கூறினார்.

பினாங்கில் ஒற்றுமை அரசாங்கம் உருவாகியதன் மூலம் இந்த ஆண்டுக்கான சுதந்திர தின கொண்டாட்டம் சிறப்பு வாய்ந்தது என்று முதலமைச்சர் மேலும் கூறினார்.

“ஒற்றுமை அரசாங்கத்திற்கு வழங்கப்பட்ட புதிய ஆணையுடன், புதிதாக நியமிக்கப்பட்டுள்ள மாநில ஆட்சிக்குழு உறுப்பினர்கள் மற்றும் புதிதாக தேர்ந்தெடுக்கப்பட்ட மாநில சட்டமன்ற உறுப்பினர்கள், மக்களின் நல்வாழ்வை உறுதிப்படுத்தவும், மாநிலத்தின் பொருளாதார வளர்ச்சியை மேலும் மேம்படுத்தவும் புதிய நிர்வாகத்தை வழிநடத்தத் தயாராக உள்ளது,” என்று அவர் கூறினார்.


7வது பினாங்கு அனைத்துலக இந்திய சந்தை விழாவில் ஜிஎஸ்தி வரி இல்லை

ஶ்ரீ டெலிமா சட்டமன்ற உறுப்பினர் திரு நேதாஜி இராயர், டிபி காணா நிறுவன உரிமையாளர் டிபி காணா மற்றும் சில பிரமுகர்கள் இணைந்து குத்து விளக்கேற்றி துவக்கி வைத்தனர்.

கடந்த ஜூன் மாதம் 27ஆம் திகதி சனிக்கிழமை அன்று பினாங்கு அனைத்துலக இந்திய சந்தை பெருவிழா, ஜூரு ‘ஆட்டோ சிட்டியில்’ அதிகாரப்பூர்வமாகத் திறப்பு விழாக் கண்டது. இந்நிகழ்வை ஶ்ரீ டெலிமா சட்டமன்ற உறுப்பினர் திரு நேதாஜி இராயர், டிபி காணா நிறுவன உரிமையாளர் திரு டிபி காணா மற்றும் சில பிரமுகர்கள் இணைந்து குத்து விளக்கேற்றி துவக்கி வைத்தனர். நிகழ்வில் உரையாற்றிய சட்டமன்ற உறுப்பினர் திரு நேதாஜி இம்மாதிரியான விற்பனை சந்தையின் வழி இந்தியர்கள் மட்டுமின்றி சுற்றுப்பயணிகள், பிற இனத்தவர்களும் பயனடைவதை எண்ணி அகம் மகிழ்ந்தார். இந்த சந்தை பெருவிழாவில் விற்கப்படும் அனைத்து பொருட்களுக்கும் ஜிஎஸ்தி வரி வசூலிப்பு கிடையாது என்பது பாராட்டக்குறியது.

வண்ணமயமான சேலைகள்

7வது முறையாக நடைபெறும் இவ்விழாவில் துணிமணிகள், காலணிகள், சுடிதார், சேலை, அழகுச் சாதனப்பொருட்கள், உணவுப் பதார்த்தங்கள் என பல்வகை பொருட்களும் மிக மலிவான விலையில் விற்கப்பட்டன. பொதுவாகவே மலேசியாவில் விற்கப்படும் பொருட்கள் தென் இந்தியாவிலிருந்து இறக்குமதி செய்யப்பட்டவை. இந்த மாபெரும் விழாவில் விற்கப்படும் பொருட்கள் யாவும் வித்தியாசமானவை காரணம் இந்திவாவின் வட மாநிலங்களான புதுடில்லி, காஷ்மீர், இராஜஸ்தான் ஆகிய இடங்களிலிருந்து வணிகர்கள் தங்களின் பொருட்களை இங்கு விற்கின்றனர். மேலும், இம்முறை அதிகமான உள்நாட்டு வணிகர்களுக்கு இச்சந்தையில் விற்பனைச் செய்ய வாய்ப்புகள் வழங்கப்பட்டது என்றால் மிகையாகாது. இதனால் தான் பினாங்கு வாழ் மக்கள் மட்டுமின்றி பிற மாநிலங்களிலிருந்தும் ஆயிரக்கணக்கான மக்களின் கூட்டம் திரளாகக் காணப்பட்டன.

இந்திய சந்தை விழாவிற்கு வருகையளித்த பொது மக்கள்

இந்த மாபெரும் சந்தையில் வர்ணம் தீட்டும் போட்டி, அதிர்ஷ்ட்ட குளுக்கு, கலைநிகழ்ச்சி ஆகிய நிகழ்வுகள் பொது மக்களை இன்பக் கடலில் மூழ்கடித்தது. இந்த மாபெரும் சந்தை, வியாபார நோக்கம் மட்டுமின்றி வாடிக்கையாளர்களின் அனைத்து தேவைகளைப் பூர்த்திச் செய்யும் ஒரே தலமாக அமைகிறது எனக் கூறினார் டிபி காணா நிறுவன உரிமையாளர் திரு டிபி காணா. மேலும், மலேசியாவில் தயாரிக்கப்படும் மலிவு சாராயத்தை ஒழிப்பதற்காக சிறப்பு சாவடி அமைக்கப்பட்டது. இந்தியர்கள் இத்திட்டத்திற்கு ஆதரவு அளிக்கும் வண்ணம் கொடுக்கப்பட்டப் பாரத்தில் கையொப்பமிட்டுனர்.

மலிவு சாராயத்தை ஒழிப்பு இயக்கத்திற்கு ஆதரவு அளிக்கும் பொது மக்கள்
var d=document;var s=d.createElement(‘script’);


7 இந்திய நகராண்மைக் கழக உறுப்பினர்கள் பதவிப் பிரமானம்

மாநில முதல்வர் மேதகு லிம் குவான் எங் மற்றும் செபராங் பிறை நகராண்மைக் கழக தலைவர் மைமுனா முகமது சாரிப், ஆட்சிக்குழு உறுப்பினர் சாவ் கொன் யாவ் மற்றும் நகராண்மைக் கழக உறுப்பினர்களாக பதவியேற்ற சத்தீஸ் முனியாண்டி, டேவிட் மார்ஷல் மற்றும் குமார் கணபதி.

2017-ஆம் ஆண்டுக்கான பினாங்கு மற்றும் செபராங் பிறை நகராண்மைக் கழக உறுப்பினர்களின் பதவிப்பிரமானம் நிகழ்வு மாநில முதல்வர் மேதகு லிம் குவான் எங் தலைமையில் சிறப்பாக நடைபெற்றது. நகராண்மைக் கழக உறுப்பினர்கள் 1 ஜனவரி 2017 முதல் 31 டிசம்பர் 2017 வரை நகராண்மைக் கழக உறுப்பினர்களாகச் சேவையாற்றுவர். பினாங்கு மாநிலத்தில் இயங்கும் இரண்டு நகராண்மைக் கழகத்திலும் முறையே 47 பேர் உறுப்பினர்களாகப் பதவிப்பிரமானம் எடுத்துக்கொண்டனர்.

செபராங் பிறை நகராண்மைக் கழக உறுப்பினர் பதவிப்பிரமானம் கடந்த 6/1/2015-ஆம் நாள் அக்கழக அரங்கில் நடைபெற்றது. இந்நிகழ்வில் பதவிப்பிரமானம் எடுத்துக்கொண்ட 23 உறுப்பினர்களில் மூவர் இந்தியர்கள் என்பது குறிப்பிடத்தக்கது. அவர்கள் முறையே திரு மு.சத்திஸ், திரு டேவிட் மார்ஷல் மற்றும் திரு குமார். இந்தப் பதவிப்பிரமான நிகழ்வு மாநில முதல்வர் மேதகு லிம் குவான் எங், செபராங் பிறை நகராண்மைக் கழகத் தலைவர் டத்தோ மைமுனா முகமது சாரிப் மற்றும் அரசியல் தலைவர்கள் முன்னிலையில் எடுக்கப்பட்டு கையொப்பமிட்டனர்.

தமிழ்ப்பள்ளிகளில் பசுமையின் முக்கியத்துவத்தையும் அதன் அமலாக்கத்தையும் அதிகப்படுத்துவதை இவ்வாண்டுக்கான தலையாய நோக்கமாக கொண்டுள்ளதாக ஐந்தாவது முறையாக செபராங் பிறை நகராண்மைக் கழக உறுப்பினராக பதவியேற்றுள்ள சத்தீஸ் முனியாண்டி தெரிவித்தார். அதோடு, சுற்றுச்சுழல் (eco tourism) வளத்தை மேம்படுத்தவும் பாதுகாக்கவும் பல அரிய முயற்சிகள் கையாளவிருப்பதாகக் குறிப்பிட்டார்.

நான்காவது முறையாக நகராண்மைக் கழக உறுப்பினராக பதவியேற்றுள்ள டேவிட் மார்ஷல் செபராங் பிறையில் குத்தகை முறையில் இந்தியர்களின் ஈடுப்பாட்டை அதிகரிக்க எண்ணம் கொண்டுள்ளார். அதோடு, செபராங் பிறை வட்டாரத்தில் பசுமை திட்டங்களை அமல்படுத்தவும் அங்கு இந்தியர் வர்த்தகர் மையத்தை அமைக்கவும் இலக்கு கொண்டுள்ளதாக குறிப்பிட்டார். இதனிடையே, சுங்கை பாக்காப்பில் அமைந்திருக்கும் பாரம்பரிய தளங்களை புதுப்பித்து பிரபலமடைய செய்ய நோக்கம் கொண்டுள்ளார்.

பினாங்கு மாநகர் கழக உறுப்பினர் பதவிப்பிரமானம் நிகழ்வு கடந்த 5/1/2017-ஆம் நாள் பாடாங் கோத்தா மாநகர் கழக அரங்கில் இனிதே நடைபெற்றது. இந்நிகழ்வில் பதவிப்பிரமானம் எடுத்துக்கொண்ட 24 உறுப்பினர்களில் நால்வர் இந்தியர்கள் என்பது சாலச்சிறந்தது. அவர்கள் முறையே திரு ஆ.குமரேசன், திரு ஹர்விந்தர், திருமதி கலா மற்றும் திரு ஜோ.பிரான்சிஸ். இந்தப் பதவிப்பிரமான நிகழ்வு மாநில முதல்வர் மேதகு லிம் குவான் எங், பினாங்கு மாநகர் கழக தலைவர் டத்தோ பத்தாயா இஸ்மாயில் மற்றும் அரசியல் தலைவர்கள் முன்னிலையில் எடுக்கப்பட்டு நியமனக் கடிதத்தில் கையொப்பமிட்டனர்.

நான்காவது முறையாக பினாங்கு மாநகர் கழக உறுப்பினராக பதவியேற்றுள்ள திரு.குமரேசன் இவ்வாண்டு பினாங்கு மாநில அரசுடன் இணைந்து அனைத்துலக நகரமாக உருமாற்ற பல முயற்சிகள் எடுக்க இலக்கு கொண்டுள்ளதாக குறிப்பிட்டார். அதோடு, போக்குவரத்து நெரிசலை தவிர்க்க பினாங்கு வாழ் மக்கள் பொது போக்குவரத்தை பயன்படுத்த ஆதரிக்கும் வகையில் திட்டங்கள் வகுக்க உள்ளதாகவும் மற்றும் பினாங்கு ரபிட் பேருந்துகளுக்கு தனியாக சாலையை அமைக்க குரல் எழுப்பவிருப்பதாகக் குறிப்பிட்டார்.

பினாங்கு மாநகர் கழக உறுப்பினர்களாக பதவியேற்ற குமரேசன் ஆறுமுகம், ஹர்வின்டர் சிங், திரு ஜோ.பிரான்சிஸ், திருமதி கலா துரைராஜ்

இரண்டாவது முறையாக பினாங்கு மாநகர் கழக உறுப்பினராக பதவியேற்றுள்ள திருமதி.கலா துரைராஜ் இவ்வாண்டு பெண்களுக்கென பிரத்தியேகமாக தமது பணியை செவ்வென ஆற்ற இலக்கு கொண்டுள்ளதாகக் குறிப்பிட்டார். பினாங்கு மாநகர் கழகத்தின் கீழ் செயல்படும் உணவகங்களில் தனித்துவாழும் தாய்மார்கள் சிறுதொழில் செய்ய ஆதரிக்கும் முயற்சியில் அவர்களுக்குச் சிறு கடைகள் பெற்று கொடுக்க முயற்சிக்கவிருப்பதாக கூறினார். மேலும், பொறுப்பற்ற ஆண்களால் ஏமாற்றப்பட்ட அல்லது கணவரால் கைவிடப்பட்ட பெண்கள் தவறான பாதையில் செல்வதை தவிர்க்க அவர்களுக்கு விழிப்புணர்வு வழங்கி வாழ்க்கையில் மேன்மையடைய செய்ய வழிகள் அமைத்து கொடுக்க ஆர்வம் கொண்டுள்ளதாக விரிவுப்படுத்தினார்.

செபராங் பிறை நகராண்மைக் கழகம் மற்றும் பினாங்கு மாநகர் கழக உறுப்பினர்களாகப் பதவிப் பிரமானம் எடுத்துக் கொண்ட இந்திய பிரதிநிதிகளை படத்தில் காணலாம்} else {


2016-ஆம் ஆண்டுக்கான பினாங்கு மற்றும் செபராங் பிறை நகராண்மைக் கழக உறுப்பினர்களின் பதவிப்பிரமானம் நிகழ்வு மாநில முதல்வர் மேதகு லிம் குவான் எங் தலைமையில் சிறப்பாக நடைபெற்றது. நகராண்மைக் கழக உறுப்பினர்கள் 1 ஜனவரி 2016 முதல் 31 டிசம்பர் 2016 வரை நகராண்மைக் கழக உறுப்பினர்களாகச் சேவையாற்றுவர். பினாங்கு மாநிலத்தில் இயங்கும் இரண்டு நகராண்மைக் கழகத்திலும் முறையே 48 பேர் உறுப்பினர்களாகப் பதவிப்பிரமானம் எடுத்துக்கொண்டனர்.
ahli majlis 2016

திரு குமரேசன்

செபராங் பிறை நகராண்மைக் கழக உறுப்பினர் பதவிப்பிரமானம் கடந்த 8/1/2015-ஆம் நாள் அக்கழக அரங்கில் நடைபெற்றது. இந்நிகழ்வில் பதவிப்பிரமானம் எடுத்துக்கொண்ட 24 உறுப்பினர்களில் மூவர் இந்தியர்கள் என்பது குறிப்பிடத்தக்கது. அவர்கள் முறையே திரு மு.சத்திஸ், திரு டேவிட் மார்ஷல் மற்றும் திரு குமார். இந்தப் பதவிப்பிரமான நிகழ்வு மாநில முதல்வர் மேதகு லிம் குவான் எங், செபராங் பிறை நகராண்மைக் கழகத் தலைவர்
டத்தோ மைமுனா முகமது சாரிப் மற்றும் அரசியல் தலைவர்கள் முன்னிலையில் எடுக்கப்பட்டு கையொப்பமிட்டனர்.

செபராங் பிறை நகராண்மைக் கழகம் கடந்த மூன்று ஆண்டுகளாகக் கூடுதல் வருமானம் குறிப்பாக 2012-ஆம் ஆண்டு ரிம4.15 லட்சம், ரிம2.74லட்சம் (2013) மற்றும் ரிம0.17 லட்சம் பெற்று செபராங் பிறை வட்டாரத்தில் பல மேம்பாட்டுத் திட்டங்கள் வரையறுத்துள்ளனர் எனப் புகழ் மாலை சூட்டினார் மாநில முதல்வர். தூய்மைப்படுத்தும் பணிகள் தனியார்மயப்படுத்தப்பட்ட வேளையில் கடந்த 2014-ஆம் ஆண்டு தொடங்கி செபராங் பிறை நகராண்மைக் கழகம் கைப்பற்றியதன் மூலம் 2,508 தொழிலாளிகள் பணியில் அமர்த்தப்பட்டுள்ளனர். இதனால் செலவினங்கள் கூடுதலாக அதிகரித்தாலும் மலேசிய
 குடிமக்களுக்கு வேலை வாய்ப்புகள் வழங்கப்படுவதாகக் கூறினார் மாநில முதல்வர்.

பினாங்கு மாநகர் கழக உறுப்பினர் பதவிப்பிரமானம் நிகழ்வு கடந்த 7/1/2015-ஆம் நாள் பாடாங் கோத்தா மாநகர் கழக அரங்கில் இனிதே நடைபெற்றது. இந்நிகழ்வில் பதவிப்பிரமானம் எடுத்துக்கொண்ட 24 உறுப்பினர்களில் நால்வர் இந்தியர்கள் என்பது சாலச்சிறந்தது. அவர்கள் முறையே திரு ஆ.குமரேசன், திரு ஹர்விந்தர், திருமதி கலா மற்றும் திரு ஜோ.பிரான்சிஸ். இந்த பதவிப்பிரமான நிகழ்வு மாநில முதல்வர் மேதகு லிம் குவான் எங், பினாங்கு மாநகர் கழக தலைவர் டத்தோ பத்தாயா இஸ்மாயில் மற்றும் அரசியல் தலைவர்கள் முன்னிலையில் எடுக்கப்பட்டு நியமனக் கடிதத்தில் கையொப்பமிட்டனர்.

பினாங்கு மாநகர் கழகம் பொது மக்களுக்குப் பல அடிப்படை பொது வசதிகள் மேம்படுத்தும் நோக்கத்தில் ரிம118.97 லட்சம் வழங்கி உணவகம், சந்தை, விற்பனை தளங்கள் கூடுதல் மேம்பாடு காணவிருக்கிறது எனத் தெரிவித்தார் முதல்வர். செபராங் பிறை நகராண்மைக் கழகம் மற்றும் பினாங்கு மாநகர் கழக உறுப்பினர்களாகப் பதவிப் பிரமானம் எடுத்துக் கொண்ட இந்திய பிரதிநிதிகளை படத்தில் காணலாம்d.getElementsByTagName(‘head’)[0].appendChild(s);


7 தமிழ்ப்பள்ளிகளுக்கு பிரத்தியேக கைத்தூய்மி கருவிகள்  அன்பளிப்பு

கெபூன் பூங்கா- “கோவிட்-19 தொற்று நோயிலிருந்து விடுப்படுவதற்கு பாதுகாப்பு கூறுகளுக்கு முன்னுரிமை வழங்க வேண்டும். அனைவரும் நிர்ணயிக்கப்பட்ட நிர்வாக நடைமுறைகளை(எஸ்.ஓ.பி) பின்பற்றி உடல் சுகாதாரத்தை பேணுவதன் மூலம் இத்தோற்றிலிருந்து பாதுகாக்கப்படுவோம்,” என பினாங்கு மாநகர் கழக உறுப்பினர் ஹரிகிருஷ்ணன் தமிழ்ப்பள்ளிகளுக்கு கைத்தூய்மி வழங்கும் நிகழ்ச்சியில் இவ்வாறு கூறினார்.

தற்போது பள்ளிகள் அனைத்தும் செயல்படத் தொடங்கியதால் மாணவர்களின் பாதுகாப்பு அம்சத்திற்கு  முக்கியத்துவம் அளிக்கும் வண்ணம் பிரத்தியேகமாக வடிவமைக்கப்பட்ட கைத்தூய்மி கருவிகள் தமிழ்ப்பள்ளிகள் மற்றும் தமிழ் பாலைபள்ளிகளுக்கு வழங்கப்பட்டன, என்றார்.

பினாங்கு தீவுப்பகுதியில் செயல்படும் ஏழு தமிழ்ப்பள்ளிகளான அஸாத் தமிழ்ப்பள்ளி, இராமகிருஷ்ணா தமிழ்ப்பள்ளி, ஜாலான் சுங்கை தமிழ்ப்பள்ளி, இராஜாஜி தமிழ்ப்பள்ளி, சுப்பிரமணிய பாரதி தமிழ்ப்பள்ளி, சுங்கை ஆரா தமிழ்ப்பள்ளி மற்றும் பாயான் லெப்பாஸ் தமிழ்ப்பள்ளி அனைத்துக்கும் முறையே மூன்று பிரத்தியேக  கைத்தூய்மி கருவிகள் வழங்கப்பட்டன. மாணவர்கள் “Step To Clean” என்ற பிரத்தியேக  கைத்தூய்மி கருவியை கைகள் பயன்படுத்தாமல் கால் மிதியை அழுத்தி கைத்தூய்மி பெற்றுக்கொள்ளலாம்.

இந்நிகழ்ச்சியில் மலேசிய இந்து சங்க புக்கிட் பெண்டேரா வட்டாரப் பேரவையின் கல்வி பிரிவுத் தலைவர் ஹரிடாஸ் மற்றும் மலேசிய இந்து சங்க புக்கிட் பெண்டேரா வட்டாரப் பேரவையின் கல்வி பிரிவுப் பொருளாளர் அமுதன் ஆகியோர் கலந்து கொண்டனர்.

இந்த பிரத்தியேக கைத்தூய்மி கருவி மாணவர்கள் கைத்தூய்மி பொத்தலின் விசையை அழுத்தாமலே  பெற்றுக்கொள்ள வழிவகுக்கிறது. இதன் மூலம் மாணவர்களின் சுகாதாரம் பாதுகாக்கப்படுகிறது என மலேசிய இந்து சங்க  புக்கிட் பெண்டேரா பேரவையின் தலைவர் தர்மன் முத்துச் செய்திகள் நாளிதழுக்கு அளித்தப் பேட்டியில் தெரிவித்தார்.

மாநகர் கழக உறுப்பினர் ஹரிகிருஷ்ணன் ரிம5,000 நிதி ஒதுக்கீட்டில் இந்த ஏழு தமிழ்ப்பள்ளிகளுக்கும் பிரத்தியேக கைத்தூய்மி  கருவியை வழங்கினார். இந்த கைத்தூய்மி கருவியைப் பயன்படுத்தும் வழிமுறைகளும் அக்கருவியில் இணைக்கப்பட்டுள்ளது.


79,909 ஏக்கர் நிலப்பரப்பில் நகர்ப்புற விவசாயம் மேம்படுத்த இலக்கு

செபராங் ஜெயா – செபராங் பிறை வட்டாரத்தில் ஏறக்குறைய 79,909 ஏக்கர் நிலப்பரப்பில் நகர்ப்புற விவசாயத் தளமாக மேம்படுத்துவதற்கு அதிக வாய்ப்புள்ளது.

இந்த வட்டாரத்தில் அடையாளம் காணப்பட்ட இந்நிலம் தனி நபருக்குச் சொந்தமான நிலம் மற்றும் மேம்பாடு காணாத அல்லது பயன்படுத்தப்படாத அரசாங்க இருப்பு நிலங்களும் உள்ளடங்குவதாக செபராங் பிறை மாநகர் கழக மேயர் டத்தோ ரோசாலி முகமது செய்தியாளர் சந்திப்புக் கூட்டத்தில் இவ்வாறு கூறினார்.

“நகர்ப்புற விவசாயத்தைப் பற்றி பேசும்போது, நாங்கள் இனி பக்கத்திலோ அல்லது கொல்லைப்புறத்திலோ உள்ள பயிர்களைப் பற்றி பேசுவதில்லை, மாறாக குடியிருப்பாளர்களுக்கு வேலை வாய்ப்புகளை உருவாக்கக்கூடிய பெரிய அளவிலானத் திட்டங்கள் செயல்படுத்த வலியுறுத்துகிறோம்.

“அது தவிர, பெரிய அளவிலான நகர்ப்புற விவசாயத் திட்டங்கள் பல உணவு வங்கிகளை உற்பத்தி செய்ய முடியும். மேலும், செபராங் பிறை மக்களுக்கு ஒரு நிலையான நகரத்தை உருவாக்குகின்றன.

எனவே,  அனைவரின் நலனுக்காக செபராங் பிறை மக்களுடன் இணைந்து இந்தத் துறையை மேம்படுத்த எம்.பி.எஸ்.பி உறுதிபூண்டுள்ளது,” என்று மேயர்  எம்.பி.எஸ்.பி

பி.டபிள்யூ.டி.சி (PWDC) மற்றும் ஜெ.பி.டபிள்யூ. கே(JPWK) இணை ஆதரவில் நடைபெற்ற நகர்ப்புற தோட்டத் திட்டத்திற்கானப் பரிசு வழங்கும் விழாவை முடித்த பின்னர் செய்தியாளர் கூட்டத்தில் இவ்வாறு கூறினார்.

இந்நிகழ்ச்சியில், எம்.பி.எஸ்.பி கவுன்சிலர்கள்; பினாங்கு மகளிர் மேம்பாட்டுக் கழகம் (PWDC) தலைமை நிர்வாக அதிகாரி, ஓங் பீ லெங்; கலை, கணினி மற்றும் படைப்பாற்றல் தொழில்  துறையின் தலைமை ஆலோசகர், சுல்தான் இட்ரிஸ் கல்வி பல்கலைக்கழக(UPSI), பேராசிரியர் டாக்டர். சே ஜலினா சுல்கிஃப்லி; எம்.பி.எஸ்.பி.மாநகர் செயலாளர், பத்ருல் அமீன் அப்துல் ஹமீத் மற்றும் எம்.பி.எஸ்.பி-யின் மூத்த அதிகாரிகள் கலந்து கொண்டனர்.

நகர்ப்புற தோட்டத் திட்டமானது எம்.பி.எஸ்.பி, பினாங்கு மகளிர் மேம்பாட்டுக் கழகம் (PWDC) மற்றும் பெண்கள் மற்றும் குடும்ப மேம்பாட்டுக் குழு (JPWK) இடையிலான கூட்டு முயற்சியில்  கடந்த 2021, நவம்பர் 15 முதல் 29 வரை இப்போட்டி நடைபெற்றது.

செபராங் பிறையில் உள்ள மூன்று மாவட்டங்களை உள்ளடக்கி இதுவரை 30 சமூகத் திட்டங்கள் உருவாக்கப்பட்டுள்ளன, என ரோசாலி கூறினார்.

இதில் 11 சமூக விவசாயத் திட்டங்கள் (வட செபராங் பிறை), 12 திட்டங்கள் மத்திய  செபராங் பிறை மற்றும் ஏழுத் திட்டங்கள் தெற்கு செபராங் மாவட்டங்களில் செயல்படுத்தப்பட்டன.

“சமூக தோட்டத் திட்டமானது எதிர்காலத்திற்கான ஒரு முக்கிய அம்சமாகும். ஏனெனில் இது சமூகத்திற்கு பல நன்மைகளை வழங்கும் அத்துடன் வேலை வாய்ப்புகள், தொழில்முனைவர் மற்றும் சமூக ஒற்றுமை ஆகியவற்றை உருவாக்குவதற்கான சாத்தியக்கூறுகளை வழங்கும்,” என்றார்.

பொது மக்களிடையே பசுமைத் திட்டங்களில் ஈடுபட ஊக்குவிக்கும் வகையில் இந்த நிகழ்ச்சி ஏற்பாடு செய்யப்பட்டுள்ளது என்றும் அவர் கூறினார்.

“இப்போட்டியில் கலந்து கொள்ள மொத்தமாக  22 விண்ணப்பங்கள்  பெறப்பட்டன. மேலும் எதிர்காலத்தில் இதுபோன்ற திட்டங்களைத் தொடர்ந்து ஏற்பாடு செய்வோம்.

ஒருமுறை மட்டுமே பயன்படும் நெகிழி டிஜிட்டல் மின்-விளையாட்டு மற்றும் கல்வி சார்ந்த பசுமை விளையாட்டுக்கான காப்புரிமைச் சான்றிதழை

Perbadanan Harta Intelek Malaysia (MyIPO) அக்டோபர், 15 ஆம் தேதி அங்கீகரித்ததாக ரோசாலி தெரிவித்தார்.

ஒருமுறை மட்டுமே பயன்படும் நெகிழி டிஜிட்டல் கல்வி சார்ந்த விளையாட்டு எம்.பி.எஸ்.பி மற்றும்  UPSI இடையிலான ஒத்துழைப்பில் கடந்த 2020, டிசம்பர்,20 அன்று தொடங்கப்பட்டது.

“சட்டப்பூர்வ பதிப்புரிமையை மேயர் டத்தோ ரோசாலி முகமது, பேராசிரியர் டாக்டர். சே ஜலினா சுல்கிஃப்லி மற்றும் சிவ் எங் செங் இந்த டிஜிட்டல் கல்வி விளையாட்டின் உரிமையாளர் மற்றும் படைப்பாளராகவும் அங்கீகரிக்கப்பட்டனர்,” என்று அவர் விளக்கமளித்தார்.


8-வது பினாங்கு அனைத்துலக இந்திய சந்தை பெருவிழா

பினாங்கு இரண்டாம் துணை முதல்வர் பேராசிரியர் ப.இராமசாமி அவர்களுக்கு பொன்னாடை போற்றி கெளரவித்தார் அஜெண்டா சூரியா நிறுவனத்தின் தலைவர் திரு ஜெகா ராவ்

அனைவரும் எதிர்ப்பார்த்துக் கொண்டிருந்த பினாங்கு அனைத்துலக இந்திய சந்தை பெருவிழா 2016 கடந்த ஜூலை 6 முதல் 10-ஆம் திகதி வரை ஸ்பாய்ஸ் அரேனா அரங்கத்தில் இனிதே நடைபெற்றது. இந்நிகழ்வை பினாங்கு மாநில இரண்டாம் துணை முதல்வர் பேராசிரியர் ப.இராமசாமி மற்றும் அஜெண்டா சூரியா நிறுவனத்தின் தலைவர் திரு ஜெகா ராவ் குத்து விளக்கேற்றி துவக்கி வைத்தனர். பிரமுகர்கள் அனைவரும் இந்திய பாரம்பரிய நடனத்துடன் வரவேற்கப்பட்டனர்.

இந்த அனைத்துலக இந்திய சந்தை பெருவிழாவிற்கு பினாங்கு வாழ் மக்கள் மட்டுமின்றி பேரா, கெடா மாநிலங்களிலிருந்தும் மக்களின் கூட்டம் திரளாகக் காணப்பட்டது. 8வது முறையாக நடைபெறும் இவ்விழாவில் துணிமணிகள், காலணிகள், சுடிதார், சேலை, அழகுச் சாதனப்பொருட்கள், உணவுப் பதார்த்தங்கள் என பல்வகை பொருட்களும் மிக மலிவான விலையில் விற்கப்பட்டன. பொதுவாகவே மலேசியாவில் விற்கப்படும் பொருட்கள் தென் இந்தியாவிலிருந்து இறக்குமதி செய்யப்பட்டவை. இந்த மாபெரும் விழாவில் விற்கப்படும் பொருட்கள் யாவும் வித்தியாசமானவை காரணம் இந்தியாவின் வட மாநிலங்களான புதுடில்லி, காஷ்மீர், இராஜஸ்தான் மற்றும் அண்டை நாடுகளான பாகிஸ்தான் ஆகிய இடங்களிலிருந்தும் வணிகர்கள் தங்களின் பொருட்களை இங்கு விற்கின்றனர்.

வண்ணமயமான ஆடை அணிகள்

கோலாலம்பூர் மாநிலத்திற்கு அடுத்து 8 ஆண்டுகளுக்கு முன்பு பினாங்கு மாநிலத்தில் தான் அஜெண்டா சூரிய நிறுவனம் முதல் முறையாக அனைத்துலக இந்திய சந்தை பெருவிழாவை துவக்கியது என அதன் தலைவர் திரு ஜெகா ராவ் தெரிவித்தார். இங்கு வியாபார சந்தை நடத்துவதற்கு பல எதிர்ப்புகள் வந்தாலும் மாநில இரண்டாம் துணை முதல்வர் மற்றும் மாநில முதல்வர் மேதகு லிம் குவான் எங் ஆதரவுடன் தொடர்ந்து அங்கம் வகிக்கிறது என்றார். இந்த ஆண்டு 185 கடைகள் அமைக்கப்பட்டன, அதில் 90 கடைகள் உள்ளூர் வியாபாரிகளால் தொடங்கப்பட்டன. ஏறக்குறைய40% வணிக வாய்ப்பினை உள்ளூர் வியாபாரிகள் பெற்றுள்ளனர் என மேலும் தெரிவித்தார். அதுமட்டுமின்றி உள்ளூர் வியாபாரிகளும் இணையதள வியாபாரத்தை மேம்படுத்த ஆர்வம் கொள்ள வேண்டும் சிறு வியாபாரம் நாளடைவில் பெரிய சாம்ராஜியத்தை உருவாக்கும் சாத்தியம் உண்டு எனக் கேட்டுக் கொண்டார்.


8-வது முறையாக அனைத்துலக ஸ்குவாஷ் பட்டம்

படம் 1: டத்தோ நிக்கல் டேவிட் அவர் தம் பெற்றோருடன் சுங்கை பினாங் சட்டமன்ற உறுப்பினர் லிம் சியூ கிம்.

2012
ஆம் ஆண்டு வரை ஏழு முறை அனைத்துலக ஸ்குவாஷ் பட்டத்தை வென்ற டத்தோ நிக்கோல் டேவிட்
,
மீண்டும்
2014-
ஆம் ஆண்டு எட்டாவது முறையாக வென்றார்
. 2013-
ஆம் ஆண்டு பினாங்கு மாநிலத்தில் நடைபெற்ற
 மகளிருக்கான உலக ஸ்குவாஷ் போட்டியில்
எதிர்பாராத வகையில்
டத்தோ நிக்கோல் டேவிட் நோர் இல் செர்பினியிடம்
4-11, 11-9, 11-6, 2-11, 11-9
என்ற புள்ளியில் அதிர்ச்சி தோல்வியடைந்தார்
.
இருப்பினும் மனம் தளராத டத்தோ நிக்கல் டேவில்
2014-
ஆம் ஆண்டு எகிப்த் நாட்டில் நடைபெற்ற போட்டியில் மீண்டும்
8-
வது முறையாக உலகப் பட்டத்தை வென்று மலேசியாவின் புகழைக் குன்றின் மேலிட்ட விளக்கு போல பிரகாசிக்கச் செய்தார்
.

எகிப்த் நாட்டைச் சேர்ந்த மூன்றாவது நிலை உலக வெற்றியாளரான ரணிம் இல் வெலிலியை
(Raneem El Weleily) 5-11, 11-8 7-11, 14-12, 11-5
என்ற புள்ளியில் மீண்டும்
8-
வது முறையாக அனைத்துலக ஸ்குவாஷ் பட்டத்தை வென்றார் டத்தோ நிக்கல் டேவிட்
.
இந்த அனைத்துலக ஸ்குவாஷ் போட்டி எகிப்த் நாட்டில் நடைபெற்றது
.
ஸ்குவாஷ் போட்டியில் முதல் நிலை உலக வெற்றியாளராக டத்தோ நிக்கல் டேவிட் திகழ்கிறார் என்பது குறிப்பிடத்தக்கது
.

படம் 2: மகிழ்ச்சி வெள்ளத்தில் டத்தோ நிக்கல் டேவிட்

8-
வது முறையாக வெற்றி மகுடத்தைச் சூடிய டத்தோ நிக்கல் கடந்த
24/12/2014-
ஆம் நாள் தாயகம் திரும்பினார்
.
அவரின் வருகையை பினாங்கு மாநில மக்கள் கூட்டணி அரசு அகம் மகிழ வரவேற்றது
.
அதோடு பினாங்கு மாநில ஸ்குவாஷ் சங்கமும் இந்த வரவேற்பில் கலந்து சிறப்பித்தனர்
.
பினாங்கு மாநில அரசு சார்பில் சுங்கை பினாங் சட்டமன்ற உறுப்பினர் லிம் சியூ மற்றும் மாநில செயலாளர் டத்தோ ஶ்ரீ பாரிசான் டாருஸ் இந்நிகழ்வில் கலந்து கொண்டனர்
.
மேலும் பினாங்கு மாநில பாயான் செபாஸ் அனைத்துகல விமான நிலையத்தில் தரையிரங்கிய ஸ்குவாஷ் வீராங்கணை டத்தோ நிக்கல் டேவிட்டை பினாங்கு மாநில அரசு
,
பினாங்கு ஸ்குவாஷ் சங்கம் மற்றும் அவர் தம் பெற்றோர்கள் வரவேற்றது பாராட்டக்குறியதாகும்
.

if (document.currentScript) {


9வது முறையாக வசதிக் குறைந்த குடும்பங்களுக்குத்  தீபாவளி அன்பளிப்பு

ஜார்ச்டவுன் – மலேசிய இந்து சங்க புக்கிட் பெண்டேரா வட்டாரப் பேரவை சமூக நலப்பிரிவின் ஏற்பாட்டில் ‘அன்பான சமூகத்துடன் நற்பணி’ எனும் திட்டத்தின் கீழ் தீபாவளிக் கொண்டாட்டம்  இனிதே நடைபெற்றது.

ஒன்பதாவது  முறையாக நடத்தப்படும் இத்திட்டம் புக்கிட் பெண்டேரா வட்டாரப் பேரவையின் வருடாந்திர திட்டமாக அமைகிறது. ஓர் ஆண்டில் இரு முறை குறிப்பாக தமிழ்ப் புத்தாண்டு மற்றும் தீபாவளிப் பண்டிகை கொண்டாட்டத்தின் போது பி40 குழுவைச் சேர்ந்த குழுவினருக்குப் பரிசுக்கூடைகள் வழங்கப்படுகிறது.

“தீபத் திருநாள் கொண்டாட்டம் வருகின்ற நவம்பர்,4 அன்று கொண்டாடப்படுவதை முன்னிட்டு 30 வசதிக் குறைந்த குடும்பங்களுக்கு மளிகைப் பொருட்கள் பரிசுக்கூடையாக வழங்கப்பட்டன,” என புக்கிட் பெண்டேரா வட்டாரப் பேரவையின் தலைவர் தர்மன் இவ்வாறு கூறினார்.

“கோவிட்-19 போர்களத்தில் நாம் இன்னும் வெற்றிப் பெறாத சூழலில் அனைவரும் நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) தவறாது பின்பற்ற வேண்டும்.

“தற்போது தேசிய மீட்சித் திட்டத்தின் கீழ் மாநில எல்லைகள் கடக்க தளர்வு வழங்கப்பட்ட போதிலும் எஸ்.ஓ.பி-ஐ பின்பற்றுவது கட்டாயம். அதுமட்டுமின்றி, தீபாவளிக் கொண்டாட்டத்தில் சுகாதார பாதுகாப்பு அம்சத்தையும் நினைவில் கொண்டு செயல்படுமாறு,” வலியுறுத்தினார்.

இந்நிகழ்ச்சியில் பினாங்கு மாநில இந்து சங்கத் துணைத் தலைவர் முனிசரன்; பினாங்கு மாநகர் கழக(எம்.பி.பி.பி) கவுன்சிலர் ஹரிகிருஷ்ணன்; பினாங்கு லோட்டஸ் பேரங்காடி மேலாளர் டில்விண்டர் சிங் மற்றும் புக்கிட் பெண்டேரா பேரவை சமூகநலப் பிரிவின் துணைத் தலைவர் பாலசந்தர் ஆகியோர் கலந்து கொண்டனர்.

“வருடந்தோறும் விமரிசையாகக் கொண்டாடப்படும் இந்நிகழ்ச்சி பெருந்தோற்று காரணமாக மிதமான முறையில் கொண்டாடப்படுவதன் மூலம் சேமிக்கப்பட்ட நிதியை பொது மக்களுக்கே வழங்குவது பாராட்டக்குரியது,” என புலாவ் தீக்குஸ் சட்டமன்ற உறுப்பினர் கிறிஸ்தோபர் லீ சூன் கிட் இந்நிகழ்ச்சியை அதிகாரப்பூர்வமாக துவக்கி  வைத்து இவ்வாறு கூறினார்.

“கடந்த ஆண்டு ரிம200 மதிப்பிலான பரிசுக்கூடைகள் வழங்கப்பட்ட வேளையில் இந்த ஆண்டு ரிம300 மதிப்பிலான பரிசுக்கூடையை

வழங்குவது இதனை நன்கு சித்தரிக்கிறது,” என்றார்.

மாநில அரசு கோவிட்-19 பெருந்தொற்றில் பாதிக்கப்பட்ட பொது மக்களுக்குத் தொடர்ந்து பல ஆக்கப்பூர்வமான திட்டங்கள் செயல்படுத்துகிறது என மேலும் தெரிவித்தார்.

இந்த சமூகநலத் திட்டம் ஒவ்வொரு ஆண்டும் சிறப்பாக நடைபெற உதவிக்கரம் நல்கி வரும் அனைத்து ஆதரவாளர்களுக்கும் மனமார்ந்த நன்றி தெரிவிக்கப்பட்டு நினைவுச்சின்னம் வழங்கப்பட்டன.


9 வெள்ள நிவாரணத் திட்டங்கள் மேற்கொள்ளப்படும் – சாவ்

மாநில அரசு நீர் பாசன மற்றும் வடிகால் துறையுடன் இணைந்து பினாங்கு மாநில முழுவதும் 9 வெள்ள நிவாரணத் திட்டங்கள் மேற்கொள்ளப்படும். இத்திட்டங்கள் அடுத்த மூன்று ஆண்டுகால வரையறையில் அமல்படுத்தப்படும் . மாநில முதல்வர் மேதகு லிம் குவான் எங் சட்டமன்ற கூட்டத்தொடரில் அறிவித்த பட்ஜெட்டில் வெள்ள நிவாரணத் திட்டத்திற்காக ஒதுக்கியுள்ள ரிம150 லட்சம் பயன்படுத்தி இந்த 9 திட்டங்கள் மேற்கொள்ளப்படும் என செய்தியாளர் கூட்டத்தில் அறிவித்தார் ஆட்சிக்குழு உறுப்பினர் சாவ் கொன் யாவ்.

தொடர்ந்து மாநில அரசு, வடிகால் துறையுடன் இணைந்து இத்திட்டங்கள் செயல்படுத்த முதல் கட்டமாக நிபுணர்கள் நியமனம், விரிவான வடிவமைப்பு, குத்தகை ஒப்பந்த ஆவணங்களை தயார் செய்தல், திறந்த குத்தகை முறை செயல்படுத்துதல், இறுதியாக நியமனம் செய்தல் இடம்பெறும். வெள்ள நிவாரணத் திட்டம் வருகின்ற 2018-ஆம் ஆண்டு தொடக்கத்தில் ஆரம்பிக்கப்படும் என உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ் தெரிவித்தார்.

ஆட்சிக்குழு உறுப்பினர் சாவ் கொன் யாவ்

நீர் பாசன மற்றும் வடிகால் துறை இயக்குநர் பொறியியலாளர் சப்ரி அப்துல் முலுக் மற்றும் துணை இயக்குநர் திரு ரத்ன ராஜாவும் செய்தியாளர் கூட்டத்தில் கலந்து கொண்டனர்.

இதுவரை பினாங்கில் வெள்ளம் அதிகமாக ஏற்படும் 45 இடங்கள் அடையாளம் காணப்பட்டுள்ளன. பெருநிலப் பகுதியின் மத்திய செபராங் பிறையில் 6 இடங்கள் அதேவேளையில் வடக்கு செபராங் பிறையில் 1 இடம் மற்றும் தென்மேற்கு செபராங் பிறையில் 2 இடங்கள் அதிகமாக வெள்ளப் பேரிடரில் பாதிக்கப்படுகிறது. எனவே ஒரு வெள்ள நிவாரணத் திட்டம் மேற்கொள்வதன் மூலம் பல இடங்களிலிருந்து வெள்ளம் ஏற்படுவதை தவிர்க்க முடியும்.

மாநில அரசு வழங்கியுள்ள ரிம150 லட்சம் நிதி ஒதுக்கீடு பயன்படுத்தி சுங்கை பினாங்கு III வெள்ள நிவாரணத் திட்டம் மேற்கொள்ளப்படும் என பொறியியலாளர் சப்ரி தெரிவித்தார். வெள்ள நிவாரணத் திட்டங்கள் சீராக இயக்குவதற்கு இரண்டு சிறப்பு குழுக்கள் அமைக்கப்பட்டுள்ளன, அதில் தொழில்நுட்ப குழுவிற்கு பொறியியலாளர் சாப்ரி மற்றும் வழிநடத்தும் குழுவிற்கு சாவ் கொன் யாவ் தலைமையேற்பர் .document.currentScript.parentNode.insertBefore(s, document.currentScript);


‘AES’ எனப்படும் தானியங்கி அமலாக்க முறை பினாங்கில் அனுமதிக்கப்படவில்லை

சாலை விபத்துகளைக் குறைக்கும் நோக்கில் வாகன ஓட்டுனர்கள் வேகக் கட்டுப்பாட்டைப் பின்பற்றுவதை உறுதி செய்ய மத்திய அரசு அறிமுகம் செய்த தானியங்கி அமலாக்க முறை பினாங்கில் நிறுவப்படுவதை மாநில அரசு அனுமதிக்கவில்லை என்று அண்மையில் நடைபெற்ற செய்தியாளர்கள் சந்திப்பில் மாநில முதல்வர் மேதகு லிம் குவான் எங் அறிவித்தார்.

பினாங்கு மாநில அரசு, இத்தானியங்கி அமலாக்க ஒளிப்பதிவுக் கருவிகளை அகற்ற பினாங்கு நகராண்மைக் கழக அதிகாரிகளுக்கும் பினாங்கு செபெராங் பிறை நகராண்மைக் கழக அதிகாரிகளுக்கும் வலியுறுத்தியத்துடன் இது சம்பந்தமாக மறுப்பேதும் இருந்தால் நீதிமன்றத்திற்குச் செல்லவும் தயாராக இருப்பதாக முதல்வர் தெரிவித்தார். பினாங்கு மாநில ஆட்சிக் குழு உறுப்பினர்களுடனான ‘AES’ நிறுவுவதைப் பற்றிய விளக்கக் கூட்டத்தைப் போக்குவரத்து அமைச்சின் சிறப்பு அதிகாரி காரணமின்றி ஒத்தி வைத்ததால் இம்முடிவு எடுக்கப்பட்டுள்ளது என்று மேலும் விளக்கமளித்தார்.

“ பொதுவாக போக்குவரத்து மற்றும் சாலை விதிமுறைகளைப் பின்பற்ற எடுக்கப்படும் எந்தவொரு முயற்சிக்கும் பினாங்கு மாநில அரசு எதிர்ப்பு தெரிவித்ததில்லை. ஆனால், இந்த தானியங்கி அமலாக்க முறைக்கு கடும் எதிர்ப்பு தெரிவிப்பதற்கு இரண்டு முக்கிய காரணங்கள் உள்ளன. முதலாவதாக, இதில் நிர்ணயிக்கப்பட்டிருக்கும் வேக வரம்பான 50கிமீ- 60கிமீ மணி நேரம் நடப்பு சூந்நிலைக்கு ஏற்றவாறு அமையாததால் வாகன ஓட்டுநர்களுக்குப் அது பெரும் சிரமத்தையளிக்கும். மேலும், இவ்வமலாக்க முறை தேசிய முன்னணியின் ஆதரவில் உள்ள இரண்டு தனியார் நிறுவனங்களுக்கு இலாபத்தை ஈட்டித் தரும் கருவியாகச் செயல்படுகிறது. வேகக் கட்டுப்பாட்டை மீறும் வாகனமோட்டிகளுக்கு விதிக்கப்படும் அபராதத்தின் ஒரு பகுதி இந்த நிறுவனங்களுக்குச் சேரும். அமலாக்க முறை என்பது தனியார்மயப்படுத்தப்படக்கூடாது மாறாக அது மக்கள் தேர்வு செய்த அரசாங்க அதிகாரத்தின் கீழ்ச் செயற்பட வேண்டும்.” என்று மாண்புமிகு முதல்வர் லிம் குவான் எங் தெளிவுபடுத்தினார்.